Søren Espersen: Kofods udenrigsstrategi kommer ikke til at gavne Danmark - Altinget - Alt om politik: altinget.dk\nDebat 16. september 2020 kl. 3:30 | Print\nSøren Espersen (DF) frygter, at Danmarks nye udenrigs- og sikkerhedspolitiske strategi vil blive baseret på universelle værdier. Den skal være interessebaseret, skriver han. (Foto: Arthur J. Cammelbeeck/Altinget)\nDen socialdemokratiske regering har bebudet, at den er på vej med en ny udenrigs- og sikkerhedspolitisk strategi for Danmark.\nRegeringen har allerede løftet lidt af sløret for strategien ved at slå fast, at omdrejningspunktet for strategien ikke vil være interesser men derimod værdier. Ja, sågar ikke blot danske værdier, men det, som regeringen benævner ’socialdemokratiske værdier’.\nDet ville imidlertid være en helt forkert tilgang at basere strategien på universelle og abstrakte værdier, som desværre også i dag præger meget af arbejdet på Asiatisk Plads.\nI værste fald kan man forestille sig, at regeringen måske lader sig inspirere af sine socialdemokratiske venner i Sverige og deres ’feministiske udenrigspolitik’.\nSøren Espersen (DF) Udenrigsordfører\nHer bruger et stort antal medarbejdere mere tid på at fremme FN’s verdensmål og menneskerettigheder end Danmark og danske interesser.\nDanskernes interesser skal varetages\nDet er nemlig Danmark og danskernes interesser, som Udenrigsministeriet er sat i verden for at varetage. Enhver udenrigsminister, som er sig sit ansvar bevidst, bør forud for enhver beslutning stille sig selv det grundlæggende spørgsmål, hvad der gavner Danmark.\nDet er ikke det, den socialdemokratiske regering lægger op til med sin nye strategi, hvor det formentlig vil være en række abstrakte rettigheder og værdier, som vil blive ledetråden i udenrigstjenestens arbejde.\nDerudover er det problematisk, at regeringen bebuder et fokus på såkaldte ’socialdemokratiske værdier’ i den udenrigs- og sikkerhedspolitiske strategi.\nDet er klart, at det er regeringens prærogativ at forberede og udarbejde en ny udenrigs- og sikkerhedspolitisk strategi for kongeriget, men derfra og så til at sætte lighedstegn mellem det, som socialdemokraterne selv mener er vigtige socialdemokratiske værdier, og hele Danmarks værdisæt, er noget af en tilsnigelse.\nAlene det faktum, at vi er en bred vifte af partier i Folketinget, som repræsenterer en lang række forskellige ikke-socialdemokratiske synspunkter i den danske befolkning, bevidner jo i sig selv, at det ikke kan være i hele Danmarks og alle danskeres interesse, når man snævert vælger at fokusere på såkaldte socialdemokratiske værdier.\nFrygter ufokuseret strategi\nI Dansk Folkeparti mener vi, at dansk udenrigspolitik skal tage udgangspunkt i danske interesser. En interessebaseret udenrigspolitik har Kongeriget Danmark som sit naturlige omdrejningspunkt.\nDet skal hjælpe os med at vælge til og fra i udenrigspolitikken og vide, hvorfor vi gør det. Det handler grundlæggende om at forstå verdenen med danske briller og påvirke udviklingen til gavn for at nå de udenrigs- og sikkerhedspolitiske mål, som følger af en interessebaseret strategi. At skabe sammenhæng mellem mål og midler.\nJeg frygter, at den socialdemokratiske regering præsenterer en strategi, som i sin natur vil være uklar og ufokuseret, fordi den i sin kerne vil være centreret omkring værdier fremfor interesser.\nI så fald må regeringen tilbage til tegnebrættet og udarbejde en udenrigs- og sikkerhedspolitisk strategi, som tager udgangspunkt i danske interesser.\nForrige artikel Stine Bosse: Messerschmidts EU-udregning ville dumpe ham i matematik Næste artikel Tidligere KD-formand: Hvis omskæring er umoralsk, må det samme gælde for aborter


Le Fleurance i Fleurance til Bedste Pris-garanti | Agoda.com\nSe alle 10 ejendomme i Fleurance.\nAvenue Du Coprps Franc Pommies, Fleurance, Fleurance, Frankrig, 32500 - Se på kort\n"Friendly welcome. Good restaurant on site. Efficiency and co..."\nMere om Le Fleurance\nLe Fleurance ligger 1 times kørsel fra Landes-skoven i det franske departement Gers. Der findes en restaurant og en swimmingpool på hotellet, der tilbyder værelser med eget badeværelse. Der tilbydes desuden gratis trådløs internetadgang overalt på hotellet. Værelserne på Le Fleurance har tv og telefon. Nogle af værelserne har aircondition, mens nogle har balkon eller terrasse. Restauranten på Le Fleurance serverer egnsretter, der kan nydes på terrassen i godt vejr. Baren indbyder til afslapning med en drink. Receptionen er døgnåben. Der findes desuden en lounge og en have. Der tilbydes gratis privat parkering.


Hemmelighedsfuld Ken Vedsegaard med i norsk film - Her og nu\nHemmelighedsfuld Ken Vedsegaard med i norsk film\nKen Vedsegaard har en fremtræden rolle i den nye serie "Black Widows".\nOptagelserne til "Black Widows" sluttede i oktober, og Ken Vedsegaard har arbejdet lige siden, fortæller han.\nDen højaktuelle danske skuespiller Ken Vedsegaard kan fra i aften ses i TV3’s nye dramasatsning ”Black Widows”. Men det er ikke det eneste projekt for den 43-årige skuespiller.\nDet fortæller han til HER&NU.\n- Jeg er lige hjemme og vende på grund af premieren (på Black Widows, red.). Ellers bruger jeg tiden i Norge, hvor jeg er ved at lave en film. Jeg må ikke sige noget endnu, men det er jeg i fuld sving med.\n- Jeg har også en masse andre ting i luften, som jeg ikke helt ved, hvor ender endnu. Vi sluttede optagelserne til ”Black Widows” i oktober, og jeg har arbejdet lige siden, siger den travle skuespiller.\nLÆS OGSÅ: Black Widows: Det kan du forvente dig af den nye nordiske dramasatsning\nKen Vedsegaard spiller rollen som Jesper Bang i ”Black Widows”, der også har Beate Bille på rollelisten, og han er en af de tre ægtemænd, der bliver forsøgt dræbt af deres koner. Særligt for serien er det, at den blander skuespillere fra Sverige, Norge og Danmark i hovedrollerne. De taler alle deres modersmål, mens der også bliver talt finsk i serien, og det var et sammensurium, der til tider kunne være svært at finde rundt i, medgiver skuespilleren.\n- Det har været svært til tider, men så slog vi over i engelsk. Der har heldigvis ikke været så meget rutine over at lave denne serie, og det har været noget større og omfattende end en almindelig dansk produktion, siger Ken Vedsegaard.\nLÆS OGSÅ: Charlotte Fich på mandejagt i ny fræk musical\n"Black Widows" skiller sig også ud ved at have tre kvindelige hovedroller i en actionspræget serie.\n- Vi har stræbet efter at lave noget nyt, og at blande krimi og komedie er en ny genre i Skandinavien i hvert fald. Vi har også tre kvindelige hovedroller, så det er alt sammen nyt, og det synes jeg er skønt. Meget forfriskende, siger han.\n"Black Widows" kan ses fra i aften på TV3. Sponseret:


Først takkede de nej, men nu vil kommune og havn have landstrømsanlæg | TV 2 Lorry\nFørst takkede de nej, men nu vil kommune og havn have landstrømsanlæg\nKøbenhavns Kommune, Copenhagen Malmö Port og By & Havn har indgået et samarbejde om at få et landstrømsanlæg i Nordhavn og på sigt hele regionen.\nHer ses Oceankaj i Nordhavn. I fremtiden får havnen et landstrømsanlæg til krydstogtskibe.\n08. maj 2019, kl. 06:05\nEt landstrømanlæg ved Oceankaj i Nordhavn skal være det første skridt på vejen mod bedre luftkvalitet for naboerne til Københavns Havn.\nMålet er, at anlægget skal stå færdig i 2021.\nDet oplyser Københavns Kommune, Copenhagen Malmö Port og By & Havn i et fælles projekt, der skal sikre, at de store krydstogtskibe i fremtiden ikke brænder diesel af, når de er lagt for kaj i Københavns Havn.\n- Vi tager et afgørende skridt for at etablere landstrøm i Nordhavn og for at finde en model, så vi også får landstrøm på Langelinie. Målet er, at vi får reduceret udledningen fra krydstogtsskibene drastisk, skriver overborgmester Frank Jensen i en pressemeddelse.\nSom det er nu, kører de store krydstogtsskibes strømgeneratorer på diesel, mens de lægger til kaj i Nordhavn for at sikre strøm og varmt vand ombord. Med et landsstrømsanlæg vil skibene kunne levere begge dele uden at udstøde os fra de store skorstene.\nFik tilbudt gratis anlæg, men takkede nej\nDe tre parter har givet hinanden håndslag på at bidrage med 1,5 millioner hver især til forundersøgelser, men faktisk kunne de have fået et anlæg kvit og frit.\nI starten af 2016 blev havnen og Københavns Kommune tilbudt et landstrømsanlæg ganske gratis af den østjyske virksomhed PowerCon fra Hadsund, der gerne ville bruge havnen som udstillingsvindue for deres produkt, der ellers normalt løber op i 30 millioner kroner.\nKøbenhavns Havn skulle kun stå for etableringen, der blev vurderet til at koste mellem 25 og 30 millioner kroner.\nCopenhagen Malmö Port, der står bag havnen, samt By & Havn og Københavns Kommune valgte dengang ikke at takke ja.\nNu er parterne vendt på en tallerken, blandt andet som følge af politisk pres fra et flertal i Borgerrepræsentationen på Københavns Rådhus.\nKøbenhavns Kommune har foruden de 1,5 millioner kroner afsat yderligere en million kroner til at finde en model for landstrøm på Langelinie samt en million kroner til et nordisk samarbejde om at få landstrøm i havne i Østersøregionen.\nBusser skal bidrage til renere luft\nTiltaget med landstrømsanlæggene er ikke det eneste tiltag, der skal give københavnerne renere luft. Havnebusserne skal også omstilles til el i løbet af de kommende år.\nDe tre partnere håber, at tiltagene på sigt kan gøre Østersøregionen til den mest bæredygtige krydstogtdestination i verden.\nEn del af kommunens bevilling til landstrøm er øremærket et samarbejde med de øvrige store havnebyer i Norden.\nLandsstrømsanlæg kom på dagsordenen i august sidste år, hvor TV 2 Lorry dækkede beslutningen om ikke at tage imod PowerCons tilbud.


Posters / Plakater / Space og astronomi / Stjernetegn / Constellation Grey Libra Personal Plakat\nStjernetegnet Vægten på grå baggrund\n– Illustration med stjernetegnet Vægten i sort på en grå baggrund og tekst, der kan tilpasses Illustration med stjernetegnet Vægten i sort på en grå baggrund samt tekst i øverste højre hjørne og under billedet.\nPersonlige plakater giver dig mulighed for at tilpasse en poster, så den bliver helt unik! Plakaten trykkes med en hvid margen omkring billedet. pp0182-5 Ramme medfølger ikke Plakaten trykkes på bestilling. Husk, at hvis du også bestiller andre varer, får du muligvis to leverancer, fordi de sendes fra forskellige lagre. Rammer i størrelse 100x150 forsendes som hjemmelevering lige til døren. Hvis du bestiller andre varer sammen med din 100x150-ramme, skal du være opmærksom på, at de vil blive leveret separat, da de sendes fra forskellige lagre.


Aftensmad Arkiv - Side 3 af 6 - Pilens Køkken\n08/12/2017 / Aftensmad, Brød / 3 Comments\nHjemmebagte pitabrød med krydrede kødboller og syltede rødløg – lækker og nem hverdagsmad, der også sagtens kan agere imponerende gæstemad. Når pitabrødene er hjemmebagte og de fyldes med lækre krydrede kødboller, hummus og syltede rødløg, så er det altså virkelig en ret der tager kegler. Luksus fastfood kan man næsten kalde det – bortset fra at pitabrødene selvfølgelig tager lidt tid. Men ventetiden er det hele værd.\n19/11/2017 / Aftensmad / 0 comment\nHvis der er noget jeg virkelig elsker, så er det pizza. Jeg elsker at man kan variere fyldet i en uendelighed, og så er det altså bare italiensk mad når det er bedst. Det betyder dog ikke at jeg altid holder mig til det klassiske fyld med tomatsauce og ost – denne gang har jeg nemlig kastet mig ud en rigtig efterårsvariant med masser af smag og lækker efterårsgrønt.\n22/06/2017 / Aftensmad / 0 comment\nDenne lækre sag var egentlig ikke planlagt som et blogindlæg – hvilket også begrunder de sparsomme billeder. Eller manglen herpå. Men den smagte simpelthen så fantastisk godt at jeg bliver nødt til at dele den med jer!\nPastaretter er altid en sikker løsning herhjemme, når det skal gå lidt hurtigt, men samtidig være lækkert. Og så siger jeg lige for titusinde gang at jeg altså bare er SÅ FAN af italiensk mad. Jeg bliver aldrig træt af det.\nSom jeg tippede om i indlægget her, fandt jeg efter lang tids søgen endelig burrata i Aarhus. Win! Og det betyder at jeg nu har alle mulige idéer til hvordan denne her lækre ost skal indtages – og denne omgang spaghetti med burrata, tomater og friske krydderurter må siges at være en utrolig lækker måde at servere osten på.\nHvis i er vilde med pastaretter – eller hvis i ikke lige ved hvad man dog bruger sådan en burrata fætter til. Så har vi her løsningen. Tadaaa! Jeg skal i hvert fald snarest lave sådan en omgang igen. Perfekt til travle dage, hvor det godt må være lidt ekstra lækkert.\n200-250 g båndpasta (god kvalitet)\n1 håndfyld basilikum, grofthakket\nSæt vand over til pastaen og gør alle ingredienserne klar.\nNår vandet koger sættes pastaen over og panden med olivenolie tændes ved medium varme. Tilsæt hvidløg og chiliflager og lad det varme lige så stille og roligt op sammen med olien. Når olien begynder at syde og hvidløget begynder at tage lidt farve tilsættes tomaterne og de steges med ved høj varme et par minutter.\nHæld vandet fra pastaen og hæld pastaen i panden. Tilsæt krydderurter og vend det hele godt sammen – smag til med salt og peber.\nServer spaghettien i dybe tallerkerner og top hver anretning med en halv burrata og lidt ekstra krydderurter.\nHvis du er lige så vild med ost som jeg er kan du rive lidt parmesan på toppen.\n09/06/2017 / Aftensmad / 3 Comments\nRagu alla bolognese – eller spaghetti bolognese som de fleste nok kender det som. Sådan en gang pasta og kødsovs er i hvert fald en klassiker, som de fleste nok har deres egen udgave af.\nJeg har ladet mig inspirere af den oprindelige italienske ragu, men har efterhånden lavet den så mange gange at den har fået sit eget præg undervejs. Og nu tænkte jeg at det var på tide at dele denne favorit med jer derude. For herhjemme er det altid en sikker vinder – og efter vores mening er det her simpelthen den bedste kødsovs, bolognese, ragu eller hvad man nu vælger at kalde det.\nDenne ragu kræver få ingredienser – men masser af tid. Jo længere simretid, des bedre resultat. Fordi der er så få ingredienser i kødsovsen er det simretiden der giver den helt fantastiske smag. Så gå ikke ned på tid.\nDet her er en ret der fortjener at bliver serveret som den er – gerne akkompagneret af en lækker tagliatelle eller parpadelle pasta (som kødsovsen hænger en del bedre ved end almindelig spaghetti), rigelige mængder parmesan og frisk basilikum. Gerne med et glas rødvin “on the side”.\nSkal der gøres lidt ekstra ud af maden her i weekenden, så foreslår jeg at du sætter sådan en omgang her til at hygge sig på komfuret. Jeg lover at den bliver et sikkert hit, og at det bliver en opskrift du kommer til at vende tilbage til.\nTip 1. Kvaliteten af ingredienserne er alfa og omega for retten her – brug en god oksefond, lækker pasta, pancetta eller en god bacon og ægte parmesan.\nTip 2. Hvis du ikke kan få cherrytomater på dåse, så udelad hellere tomaterne end at bruge hakkede tomater – det giver ikke samme resultat.\n150 g pancetta (eller bacon)\n1-1,5 dl hvidvin (eller rødvin)\n1 dåse cherrytomater (fx dem fra Mutti)\nHak alle grøntsagerne helt fint – jeg hakker dem typisk i en blender eller en foodprocessor. Hak også pancettaen helt fint.\nVarm olien op i en tykbundet gryde. Steg pancettaen i den varme olie et par minutter – tilsæt herefter grøntsager og laurbærblade og svits det hele godt igennem i ca 5 min. Tilsæt oksekødet og lad det brune i gryden.\nTilsæt tomatpuré, okseboullion, rødvin, cherrytomater og 1 dl sødmælk. Lad kødsovsen koge op og skru ned til svag varme – læg låg på gryden og lad det simre i minimum 3 timer. Spæd til med den sidste dl sødmælk efter en time.\nHvis kødsovsen koger for meget ind tilsættes evt lidt mere boullion eller sødmælk.\nServer din ragu alla bolognese med tagliatelle eller parpadelle, rigelig parmesan og frisk basilikum.\n06/06/2017 / Aftensmad / 0 comment\nEfter en tur til Hamborg, lidt for travl hverdag og lidt for lidt tid til at lave mad trængte min krop altså til noget ordentlig næring. Noget med grøntager så at sige – de har absolut ikke fyldt særlig meget i min kost. Medmindre man kan kategorisere chokolade som en grøntsag?\nDet resulterede i denne buddha bowl, salad bowl eller hvad man nu vil kalde det – bland selv salat? Om ikke andet så er jeg ret fan af ting der kan spises af skål. Såkaldt bowl-food. Det inviterer nemlig til at man kan smække benene op i sofaen, sætte et afsnit serie på og spise sin aftensmad. Perfekt til lange dage.\nPortionen her rækker til to personer og lidt rester til dagen efter – vi lavede de lækreste quesedillas af resterne, som jeg også snart deler opskriften på.\nTrænger du også til en god omgang comfortfood i den grønnere ende af skalaen, så prøv lige denne her omgang. Den var en vinder både hos mig – men også hos Jonas, som jo ellers er ret så glad for kød.\nGod tirsdag til jer alle og søde, lidt grønnere, kram fra Pilen <3\nDen skønne hummus med feta er inspireret af dygtige Loui&bearnaisen – genialt med feta i hummus. Jeg siger det bare.\nHummus med feta\n75 g feta (fx Puck)\nevt lidt vand til at justere konsistensen\n50 g babypinat\n6-8 falafler (fx nutana hvis du ikke orker at lave dem selv)\nBlancher eller damp spinaten så den falder sammen.\nBlend alle ingredienserne til hummusen til en glat konsistens – hold hellere igen med lidt væske og tilføj undervejs, så du får den ønskede konsistens. Smag til med citronsaft, spidskommen, salt og peber.\nSkyl quinoaen godt i koldt vand – dette er vigtigt for at undgå en bitter smag. Kog derefter quinoaen efter anvisningen på pakken – husk lidt salt.\nSkær gulerødder og squash i mindre tern, og vend dem med lidt olivenolie, salt og peber. Bag grøntsagerne ved 200 grader traditionel ovn i ca 30-40 min – til de er gyldne.\nBag falaflerne i ovnen sammen med grøntsagerne de sidste 20 min af grøntsagernes bagetid.\nSkyl babyspinaten og anret dybe skåle med spinat, quinoa, bagte grøntsager, falafler, hummus og avocado i skiver. Top salaten med salte mandler.\n18/05/2017 / Aftensmad / 2 Comments\nHar jeg fortalt hvor meget jeg elsker det italienske køkken? Hvis i har været det mindste i tvivl, så kan jeg fortælle at selvom jeg elsker både det asiatiske, franske og nordiske køkken – så er der i min verden intet der slår italiensk mad. Italiensk mad er indbegrevet af comfortfood med både pasta, risotto og pizza i lange baner. Og denne lækre omgang cannelloni går helt sikkert også ind under kategorien comfortfood.\nDisse cannelloni har fået selskab af et cremet fyld bestående af ricotta og spinat og så er de bagt med den bedste hjemmelavede tomatsovs og masser af ost – både mozzarella og parmesan. Man må aldrig gå ned på ost!\nRetten er kødfri, men den mætter godt alligevel da det er en ret tung ret med både pasta og rigelige mængder ost. Server retten med en grøn salat og lidt brød – eller spis den som den er hvis du bare trænger til pasta. Og det gør man jo bare nogle gange – ret ofte i mit tilfælde.\nJeg håber at i vil give jer i kast med denne lækre pastaret næste gang der skal pasta på menuen – det er et fantastisk alternativ til lasagne og vil helt sikkert falde i god jord hos både store og små.\nNu vil jeg lade computeren ligge for resten af ugen, da Jonas og jeg drager mod Hamborg i morgen tidlig. Men følg endelig med på både instagram og instastory for små glimt og lækker mad i Hamborg.\nGod weekend til jer alle – og søde feriekram, Pilen <3\nTip 1. Du kan både bruge tørrede cannelloni rør eller friske pastaplader – jeg synes de tørrede rør er nemmest at arbejde med, men begge dele smager dejligt.\nTip 2. Jeg skulle hilse og sige fra Jonas at hvis man har mænd eller kærester der helst ikke vil undvære kød, så smager retten også godt med ristet bacon på toppen (bacon er åbenbart løsningen på alt).\n10 store solmodne tomater (alternativt 2 dåser hakkede tomater + 2 spsk tomatpure)\n1 god håndfuld frisk basilikum, finthakket\n1 stor pakke cannelloni rør (eller alternativt 2 pakker friske pastaplader)\nHak løg og hvidløg fint og svits det i en stor gryde i lidt olivenolie til løgene bliver klare. Skær tomaterne i store stykker og hæld dem i gryden til løgene og svits det hele godt igennem til tomaterne begynder at afgive væde.\nTilsæt de resterende ingredienser til tomatsovsen (hold lidt igen med salt og sukker), læg lås på gryden og skru ned for varmen. Lad tomatsovsen simre ved svag varme i minimum 1 time. Smag til med sukker, salt og peber.\nSkyl og hak spinaten fint. Varm en pande op med lidt olivenolie og hæld spinaten på panden (evt af flere omgang alt efter størrelsen på din pande). Rør rundt indtil spinaten falder sammen og hæld spinaten i et dørslag så væden sorteres fra.\nBland spinat og ricotta og rør det godt sammen. Smag til med masser af friskrevet muskatnød, salt og peber.\nHæld lidt tomatsovs i bunden af et ildfast fad. Fyld cannelloni rør med ricottacremen og læg dem i et lag i fadet. Hæld ca halvdelen af den resterende tomatsovs over pastaen. Fortsæt med at fylde de resterende rør indtil du ikke har mere ricottacreme og placer dem ovenpå det første lag. Hæld resten af tomatsovsen over pastaen og top fadet med mozzarella plukket i mindre stykker og revet parmesan.\nBag dine cannelloni med spinat og ricotta i ovnen ved 200 grader traditionel ovn – i ca 30-40 min., eller indtil osten er gylden på toppen.


Thatchers død | halvorsensk\n← Krarupfamiliens særlige sans for humor\nOpfølgning af sagen om “Falkeøje” →\nDa Margaret Thatcher døde som 87-årig den 8. april opstod der spontan jubel i Londons gader, og i lørdags den 13. april var der arrangeret en veritabel fest mange steder. Begge dele har fået vrede og forargede kommentarer med på vejen både ude og herhjemme.\nTypisk er det dog, at forargelsen udelukkende kommer fra den borgerlige lejr. Typisk, fordi Margaret Thatcher splittede den engelske befolkning op i to dele: tilhængere og fjender. Der var ingen mellemvej.\nHendes største ”bedrift” var efter min mening, at hun ødelagde den konsensus og relative fordragelighed, der havde præget det engelske samfund siden krigen. Hun lagde grunden til den dybe splittelse mellem højre og venstre, der præger ikke bare England, men store dele af Europa i dag. Sammen med Ronald Reagan førte hun en indædt krig mod venstreorienterede overalt på kloden.\nHun fordømte Nelson Mandelas frihedskamp i Sydafrika, men støttede Auguste Pinochets militærdiktatur i Chile. Målet helligede midlerne. Jeg husker firserne som en periode, hvor galninge styrede verden. Heldigvis var der også fornuftige personer som Mikhail Gorbatjov på den anden side af jerntæppet. Ellers var det hele endt i et atomragnarok.\nHun ødelagde det engelske samfund og fagforeningerne, skabte massearbejdsløshed, fattigdom og dårlige skoler. Hun var en svoren fjende af det samfund, jeg værdsætter og har kæmpet for, og hun hadede folk som mig af et godt hjerte.\nEr det da så forkert at hade hende tilbage og glæde sig over hendes død? Selv om hun endte sine dage som en dement og fordrukken stakkel, så føles det alligevel som om en ond ånd er borte.\nSå jo, der er grund til at feste. Og i dag hvor hun skal i jorden under stor officiel festivitas, vil jeg håbe at rigtig mange englændere vil benytte lejligheden til at demonstrere og vise hende den sidste dis-respekt. Som filminstruktøren Ken Loach sagde, så burde hendes begravelse privatiseres og sendes i udbud, så man var sikker på, at det var den billigste og mest tarvelige begravelse, der kom ud af det.\nDet ville lige have været i hendes ånd.\nDette indlæg blev udgivet i Dem og os, England, Gorbatjov, hadpropaganda, Halvorsen, Højrefløjen, Mandela, Pinochet, Politik, Reagan, Thatcher. Bogmærk permalinket.


Som en slange der skifter ham - Anja Lysholm\n14. maj 2012 7. marts 2014 Anja Lysholm\t1 Comment\nOkay, jeg kan jo ikke vide hvordan det føles for en slange at skifte ham, men hvis det var MIG der sådan pludselig smed et gammelt lag hud, så forestiller jeg mig at den nye hud inden under ville være lidt tynd og fin, og at jeg ville være ret ømskindet og sårbar den første tid. Og sådan har jeg det faktisk lige nu – som om jeg er ved at smide et gammelt lag, og et nyt, fint og lidt ømt et skal tages i brug.\nJeg deltager i et fantastisk kursus der hedder Iværksætter med sjæl, og det har virkelig sat noget i gang inden i mig. Det er så fint et forløb at jeg ikke engang rigtig kan sætte ord på det der sker. Men jeg trækker vejret og tager et skridt ad gangen. Og så må jeg se hvor jeg ender hende.\nGamle temaer kommer frem i lyset, og jeg er nødt til at tage mig af dem nu. Ting jeg havde gemt langt væk, kræver at blive set og draget omsorg for. Sider af mig selv jeg helst ville gemme lidt væk, forlanger at jeg viser dem frem. Min meget bløde side. Mine spirituelle side. Min sårbare side. Den Anja der ikke kan forstå at hjerner fylder så meget i verden, og hjerter så lidt.\nJeg har så længe forsøgt at få min hjerne i gear i formodning om at det var der lykken lå. Jo jo, mit hjerte har altid været stort, og det har jeg da godt kunne mærke var positivt, men det virkede nu alligevel lidt for besværligt at det var så åbent. Så mindre hjerte og mere hjerne måtte været svaret. Man kan jo heller ikke leve af et åbent hjerte, vel? Og som sådan en der i årevis har elsket det danske iværksættermiljø, bliver jeg igen og igen mindet om business, business, business. Hjerne, hjerne, hjerne. Jo jo, passion er også vigtig, men vi skal tjene penge for at være en succes, og der skal hjerne til.\nMen jeg kan det ikke mere. Jeg dør af for meget hjernetænkning og for lidt hjerte. Og jeg er vist endelig ved at indse det. Men jeg synes processen er sårbar, og jeg er virkelig ømskindet for tiden.\nHvis du har læst med på min blog før, har du måske bemærket at der under mit navn hvor der tidligere har stået “forfatter og foredragsholder” og siden “forfatter og utroskabsekspert”, der står nu “kvinde med et åbent hjerte” – for det er det jeg er. Alt det andet er bare titler. Jeg er et menneske. En åbenhjertig kvinde.\nPå trods af at jeg ellers er “kendt” (i det lille omfang jeg er kendt) for at være sådan en der står frem og står ved mig selv som jeg er, så synes jeg lige på det her punkt at det er uendelig sårbart nu at skulle stå ved at jeg er et fuldblods hjertemenneske. At jeg ved og tror på ting der for andre er fuldkommen ulogisk og gak. Bare fordi jeg kan mærke inde i hjertet at det er rigtigt (tak til min dejlige veninde Kira for den formulering). Og at det er helt okay at være sådan et menneske. Det fortæller jeg mig selv dagligt for tiden, for jeg har virkelig brug for at høre det.\nParadoksalt nok (eller faktisk: logisk nok!) har jeg et ny arrangement i kalenderen som er opstået af alt det her. Det hedder “Hjertesnak: Om at (turde) være anderledes“. Det paradoksale består i at da jeg fandt på det, havde jeg ikke så klart og tydeligt indset hvor svært jeg selv har det med netop den der bløde hjerteside af mig selv, men tænkte kækt på alle de områder af mit liv hvor jeg ingen problemer har med at være anderledes end flertallet. Dem glæder jeg mig til at fortælle om, men jeg vil faktisk også glæde mig til at åbne mit hjerte og fortælle om alt det der skræmmer mig. Fordi jeg ved at jeg ikke er alene. Jeg er – netop blandt dem jeg formoder møder op den aften – nok lige præcis ikke ret anderledes. Og derfor tør jeg godt. Og det vil være en god start.\nMåske har du lyst til at møde op og være med i processen? Jeg ville elske at se dig. Det foregår på Nørregade 41 d. 24/5 kl. 19. Tilmeld dig her på Facebook.\nanbefaling foredrag og kurser karriere selvudvikling spiritualitet\nOne thought on “Som en slange der skifter ham”\nDet lyder helt klart som et godt kursus, som man måske skulle prøve. Det er altid inspirerende med kurser, der i den grad kan sætte tankerne i gang og som kan være med til at udvikle det indre.


Fjerne .HYDRA file virus\naf Carine Febre | Malware Published: 2021 September 3, 11:14\nHvad kan man sige om .HYDRA file virus\n.HYDRA file virus betragtes som en alvorlig infektion, mere almindeligt kendt som ransomware eller filkrypterende ondsindet software. Du har sikkert aldrig stødt på det før, og at finde ud af, hvad det gør, kan være en særlig grim oplevelse. Du vil ikke være i stand til at få adgang til dine filer, hvis ransomware har låst dem, for hvilke kraftfulde krypteringsalgoritmer bruges. Fordi data dekryptering ikke altid er muligt, ud over den indsats, det tager at få alt tilbage til det normale, ransomware menes at være en af de farligste malware du kunne komme på tværs.\nDu får mulighed for at dekryptere filer ved at betale løsesummen, men denne mulighed anbefales ikke af et par grunde. Der er masser af tilfælde, hvor betale løsesummen ikke fører til fil dekryptering. Vi ville blive chokeret, hvis cyberkriminelle ikke bare tage dine penge og føler nogen forpligtelse til at hjælpe dig. For det andet, dine penge vil også støtte deres fremtidige ransomware eller andre malware projekter. Filkryptering af malware koster allerede 5 milliarder dollars i tab for virksomheder i 2017, og det er kun et skøn. Og jo flere mennesker giver efter for kravene, jo mere af en rentabel forretnings ransomware bliver, og det tiltrækker mange mennesker til branchen. At købe backup med de krævede penge ville være bedre, for hvis du nogensinde løber ind i denne type situation igen, behøver du ikke bekymre dig om datatab, da de ville være genoprettelige fra backup. Hvis du havde backup til rådighed, kan du bare afinstallere .HYDRA file virus og derefter gendanne filer uden at være bekymret for at miste dem. Datakodning af malware-distributionsmetoder kan ikke være kendt for dig, og vi forklarer de mest almindelige måder nedenfor.\n.HYDRA file virus distributionsmetoder\nDe mest almindelige data kryptere ondsindede program spredning metoder er via spam e-mails, udnytte kits og ondsindede downloads. Fordi brugerne har en tendens til at være ganske skødesløse, når de åbner e-mails og downloader filer, er der ofte ikke behov for datakodning af malware-spredere for at bruge mere sofistikerede måder. Det betyder dog ikke, at mere detaljerede metoder ikke er populære. Hackere behøver ikke at gøre en stor indsats, bare skriv en simpel e-mail, der virker noget autentisk, tilføj den inficerede fil til e-mailen og send den til mulige ofre, som måske tror, at afsenderen er en troværdig person. Disse e-mails nævner normalt penge, fordi brugerne på grund af emnets følsomhed er mere tilbøjelige til at åbne dem. Det er ganske ofte, at du vil se store navne som Amazon brugt, for eksempel, hvis Amazon sendte en e-mail med en kvittering for et køb, som brugeren ikke husker at have lavet, ville han / hun åbne den vedhæftede fil med det samme. Der er et par ting, du bør tage højde for, når du åbner vedhæftede filer i e-mails, hvis du vil holde din enhed beskyttet. Kontroller, om du kender afsenderen, før du åbner den vedhæftede fil, de har sendt, og undersøger, hvem de er, hvis du ikke kender dem. Hvis afsenderen viser sig at være en person, du kender, skal du ikke skynde dig at åbne filen, først forsigtigt kontrollere e-mail-adressen. Tydelige grammatiske fejl er også et tegn. Et andet bemærkelsesværdigt fingerpeg kunne være dit navn, der er fraværende, hvis lad os sige, at du er en Amazon-kunde, og de skulle e-maile dig, de ville ikke bruge generelle hilsener som Kære kunde / medlem / bruger, og i stedet ville bruge det navn, du har givet dem. Unpatched program sårbarheder kan også bruges af ransomware til at indtaste dit system. Sårbarheder i software er normalt fundet og leverandører frigive patches til at reparere dem, så malware udviklere ikke kan udnytte dem til at sprede deres malware. Ikke desto mindre, ikke alle mennesker er hurtige til at opdatere deres software, som det kan ses fra spredningen af WannaCry ransomware. Fordi en masse malware gør brug af disse svage punkter er det så vigtigt, at du regelmæssigt opdaterer dine programmer. Patches kunne installere automatisk, hvis du ikke ønsker at besvære dig selv med dem hver gang.\nHvad .HYDRA file virus gør\nSå snart ransomware inficerer din computer, det vil scanne dit system for bestemte filtyper, og når de er blevet fundet, det vil kryptere dem. Du kan ikke se i starten, men når dine filer ikke kan være så normalt, vil du bemærke, at der er noget galt. Se efter underlige filtypenavne føjet til filer, der blev krypteret, de skal vise navnet på de data, der krypterer ondsindet program. Hvis der blev brugt en kraftig krypteringsalgoritme, kan det gøre dekryptering af data meget hårde, hvis ikke umulige. Hvis du stadig er forvirret over, hvad der foregår, vil løsepenge notatet beskrive alt. Den foreslåede en dekryptering program vil ikke være gratis, naturligvis. Hvis noten ikke angiver det beløb, du skal betale, bliver du bedt om at sende dem en e-mail for at indstille prisen, så hvad du betaler afhænger af, hvor meget du værdsætter dine filer. Af allerede diskuterede grunde er det ikke en foreslået mulighed at betale de kriminelle. Grundigt tror alle dine muligheder igennem, før du selv tænke på at købe, hvad de tilbyder. Prøv at huske, om du for nylig har gemt dine data et eller andet sted, men glemt. En gratis decryptor kan også være en mulighed. Malware-forskere kan muligvis dekryptere datakodnings malware, derfor kunne de udvikle et gratis værktøj. Før du træffer en beslutning om at betale, overveje denne mulighed. En smartere investering ville være backup. Hvis du havde lavet backup, før forureningen ramte, kan du låse filer op, .HYDRA file virus når du .HYDRA file virus har fjernet helt. Hvis du vil undgå ransomware i fremtiden, skal du blive opmærksom på mulige midler, via hvilke det kan komme ind i dit system. Hold dig til legitime websteder, når det kommer til downloads, vær på vagt, når du beskæftiger dig med filer, der føjes til e-mails, og sørg for, at programmer opdateres.\n.HYDRA file virus fjernelse\nen malware fjernelse program vil være nødvendigt, hvis du vil have filen kryptere malware at være væk helt. Hvis du forsøger at slette .HYDRA file virus virus på en manuel måde, kan du ende med at skade din computer yderligere, så det ikke anbefales. Således bør du bruge den automatiske metode. Det kan også hjælpe med at stoppe den slags trusler i fremtiden, ud over at hjælpe dig med at fjerne denne. Vælg det anti-malware-værktøj, der bedst matcher det, du har brug for, og udfør en fuld enhedsscanning, når du har installeret det. Værktøjet hjælper dog ikke med at dekryptere dine filer. Når din enhed er infektionsfri, skal du begynde regelmæssigt at sikkerhedskopiere dine data.\nDownload værktøj til fjernelse afto scan for .HYDRA file virusUse our recommended removal tool to scan for .HYDRA file virus. Trial version of WiperSoft provides detection of computer threats like .HYDRA file virus and assists in its removal for FREE. You can delete detected registry entries, files and processes yourself or purchase a full version.\ntrin 1. Slette .HYDRA file virus ved hjælp af fejlsikret tilstand med netværk.\nFjerne .HYDRA file virus fra Windows 7/Windows Vista/Windows XP\nFjerne .HYDRA file virus fra vinduer 8/10\nSlette .HYDRA file virus fra Windows 7/Windows Vista/Windows XP\nSlette .HYDRA file virus fra vinduer 8/10\nBruge værktøjet til at fjerne .HYDRA file virus\nBruge softwaren til at slette .HYDRA file virus\nOfferDownload værktøj til fjernelse afto scan for .HYDRA file virusIf you have been infected with .HYDRA file virus, you need to get rid of it as soon as possible. For faster removal, use anti-malware software.


Borgmester ønsker stop for grænsekontrol | TV 2 Lorry\nSverige indførte den 4. januar 2016 ID-kontrol med transportøransvar. Foto: Simon Læssøe, Scanpix\nBorgmester ønsker stop for grænsekontrol\nFlygtningepresset er aftaget så meget, at grænsekontrollen bør ophæves, mener borgmester\n31. okt 2016, kl. 06:50\nHan er borgmester i Albertslund - og formand for det erhvervspolitiske samarbejde Greater Copenhagen. Og særligt i den funktion er Steen Christiansen (Soc.Dem) ked af den udvikling, ID-kontrollen mellem Danmark og Sverige medfører. For det har store økonomiske og meneskelige konskevenser, når rejsetiden fra København til Malmø nu er sat i vejret - fordi der skal bruges tid på tjek af papirer. Og konsekvenserne er så store, at kontrollen bør standses, mener han.\n-Grænsekontrollen generer rigtig mange af vores borgere. Det er med til at forhindre, at vi kan få gang i væksten og skabt de arbejdspladser, vi gerne vil, siger han.\nGreater Copenhagen har indkaldt både den danske og den svenske regering til møde om sagen. Om kort tid er det den svenske regerings plan at sende en ansøgning til EU om en forlænglse af grænsekontrollen - og dermed følger den de danske politikere på Christiansborg, der har søgt om forlængelse af grænsekontrollen mellem Danmark og Tyskland.\nSpørger man Venstres medlem af Transportudvalget på Christiansborg, Jan E. Jørgensen, så er det endnu ikke tid til at løsne grebet om grænseovergangene.\n-Det er et nødvendigt onde på grund af den flygtningstrøm, som vi har set - og gerne vil undgå kommer igemn. Derfor er det nødvendigt, siger han og tilføjer, at der ikke er styr på flygtningestrømmene endnu - det er simpelt hen for tidligt.\nMan kan med sindsro afskaffe grænsekontrollen\nSteen Christiansen, formand Greater Copenhagen\nOmvendt mener Steen Christiansen, at det er marginalt, hvad der kommer af flygtninge - fordi EU er ved at have fået styr på de ydre grænser.\n-Derfor kan man med sindsro afskaffe grænsekontrollen, siger han.\nAftalen om grænsekontrol, udløber 12. november. Men EU-kommissionen har selv foreslået en forlængelse. Sidst det skete, anbefalede de en periode på seks månder med kontrol - nu er forslaget nået ned på tre måneders forlængelse. Integrationsminister Inger Støjberg meddelte i den forbindelse, at den mulighed ville hun udnytte.\n3. oktober fortalte vi om medicinalvirksomheden Ferring, der føler sig nødsaget til selv at fragte medarbejdere hjem til Sverige. Det indslag kan du se her:


A-kuldet | Smuk Hund\nDen 1. uge er gået og hvalpene er nu 8 dage. Det var noget af nogle basser som kom til verden den 13.04.2020, og de fortsætter med at følge den høje kurve. Deres vægt ligger nu fra 910 gram – 1090 gram. Til lykke til Alto og tæve 1 som begge nu har rundet 1 kg i deres vægt – Alto på 1090 gram og tæve 1 på 1000 gram. Det varer dog ikke længe før de øvrige ligeledes rammer det 1. kg og dermed fordoblet sin fødselsvægt. 😉 Alto, Tæve 1, Aslan og Tæve 2 har fordoblet deres vægt. Så nu mangler vi bare at få Amani og Aiko med, men de var de sidste som blev født og har derfor et par timer at løbe på endnu 🙂\nDe sover og spiser ivrigt. Fanta er nu nede på sin normalvægt på 23 kg, og for at hun ikke skal blive helt udhulet får hun alle mulige lækkerier i håb om, at hun kalorie mæssigt kan følge med. Blandet andet elsker hun at få gedemælk imens hun ammer. 🙂


» Køb DR og TV2 lige nu - Kun 243,00 kr. - Klik her\nMed siden her introducerer vi lydbøger på engelsk og dansk fra udgivere som eksempelvis Gyldendal foruden bogbutikker som Saxo.\nWebshoppen har en rating på hele 9,2 ud af 10 på Trustpilot som jo viser at de er en meget seriøs forretning. Denne score er regnet ud fra 4134 anmeldelser fra tidligere kunder hvoraf 3241 har givet den højeste karakter.\nEn stor portion e-forhandlere frembyder i vore dage et hav af forskellige fragtløsninger. En favorit er i dag at få leveret til en pakkeshop, som gør at du kan hente de nyindkøbte varer når det passer ind i din hverdag. Fragttypen er jo temmelig simpel, og desuden også den prisbilligste leveringsudgave.\nDu kan lige så vel foretrække at bestille pakken til levering til din privatbolig eller til din arbejdsplads. Fragtløsningen er tit en anelse mere pebret, men endda ultra ukompliceret. Den mest prisbevidste løsning vil dog altid være at du selv henter ordren, men dette beroer på at du er nær internet virksomhedens hjemsted.\nFragtperioden er naturligvis temmelig afgørende i tilfælde af at man har behov for pakken straks, så af den grund er det virkelig afgørende at vi ser nærmere på det anslåede leveringstidspunkt ved det relevante produkt.\nDe fleste internet varehuse tilsiger 1 hverdags levering på deres bedst sælgende varenumre, men vær obs på at det antager at ordren køres igennem tidligere end et fast tidspunkt, sådan at de sandsynligvis kan nå at få varen hen til fragtfirmaet forinden de logistikansatte har fyraften.\nNogle få internet forretninger byder på levering uden beregning, men ofte er det under betingelse af at der aftages for en bestemt sum. Som alternativ burde man vælge den mest betalelige leveringsmodel, hvilket gerne - ligegyldigt om du er ved Viborg, Kalundborg eller Brande - vil være at få kørt produkterne til et udleveringssted.\nDet er yderst nemt for folk at sammenligne priser fra flere internet forretninger, og derved har en hel del e-handler været presset til at at tvinge udsalgspriserne på deres varer - til drenge og piger, men også til voksne - voldsomt, og endda nogle gange tilbyde portofri fragt. Det kan dog alligevel være gavnligt at se nærmere på et par forskellige webbutikker efter rabat før du placerer ordren, således at man er skudsikker på at få den bedste pris.\nDu må bare være årvågen med, at når en internet virksomhed udbyder deres varer til en udsalgspris som kan virke urealistisk overkommelig, bør det tit være et faresignal om en bedragerisk e-shop. Bestillinger med betalingskort er trods alt inkluderet i en lovbestemmelse, som værner folk overfor bedrageriske online selskaber.\nGenerelt slår vi et slag for kortbestillinger eller betalinger med mobilen. Som en anden løsning bør du overveje en afbetalingsløsning som eksempelvis ViaBill, hvis du higer efter at afdrage prisen over et længere tidsrum.\nForud for at nogen handler i en forretning på nettet behøver man egentlig gennemlæse e-butikkens betingelser, det er dog oftest ikke særlig interessant.\nEt alternativ kan derfor være at bemærke om online shoppen er tilsluttet e-mærket, da det kan være et billede på at netshoppen adlyder de danske retningslinjer, samt at internet selskabet jævnligt kigges til af fagmænd som er meget fortrolige reglerne. Derudover tilbydes du genvej til assistance, ifald du oplever udfordringer ved dit indkøb.\nI øvrigt tilråder vi at du er vidende om de væsentligste vilkår der kan håndhæves i forbindelse med handlen, eksempelvis hvilken ombytningsrettighed internet butikken bruger. Her er det ligeledes relevant, at man når som helst opbevarer sin kvittering på e-mail, således man en anden gang vil kunne påvise købet, ligegyldigt om du shopper til en mand eller kvinde.\nTrustpilot medfører visse fordelagtige genveje til at iagttage diverse eksisterende køberes iagttagelser og derfor er det godt, at du tolker webshoppens vurderinger før du bestiller.\nFacebook medfører for øvrigt forholdsvis passende metoder til at få kendskab til online forhandlerens kundetilfredshed. Foruden det ses mange internet selskaber hvor folk kan offentliggøre en vurdering af købsoplevelsen, hvilket også burde benyttes til at fornemme hvor glade kunderne er.\nVores hjemmeside er finansieret af indtægter fra annoncer. Vi har samarbejdsaftaler med en hel del internet selskaber da vi formidler butikkernes tilbud, og får betaling hvis en af de besøgende på vores hjemmeside realiserer en ordre.\nOplysninger angående produkter og internet virksomheder opdateres fra tid til anden, men vi giver ingen garanti imod justeringer der er blevet udarbejdet siden vi nyligst opdaterede hjemmesidens data.


Invitation til musikalsk teater inkl. Meet 'n' Talk med instruktør og skuespillerne bag forestillingen.\nTirsdag den 13. november inviteres alle til at opleve kæmpesuccessen SKAM i Musikhuset Aarhus.\nHelt eksklusivt har du som abonnent på Århus Stiftstidende mulighed for at komme helt tæt på stjernerne bag, når du først deltager i et ”MEET ’N’ TALK” arrangement, og derefter ser den anmelderroste teaterversion af SKAM. Glæd dig til at høre instruktør Jon Stephensen og to af skuespillerne fortælle om, hvordan det er at skulle ændre en kæmpe tv-serie til et skuespil på scenen. Hør om de tanker skuespillerne gør sig, når de skal spille roller fra kendte tv-personligheder, og spørg dem om deres egne holdninger til de emner, som serien handler om. Lægger de deres egne personlige erfaringer i rollen, eller prøver de at ”ramme” personligheden fra tv?\nGRATIS for abonnenter af Århus Stiftstidende inkl. 1 gæst.\nI samarbejde med Musikhuset og FO-Aarhus glæder Århus Stiftstidende sig til at byde velkommen til en hyggelig aften med masser af god musik.\nInklusiv ”MEET ’N’ TALK” før forestillingen.\nUngdomssensationen Skam har som tv-serie sat sit markante præg på nutidens ungdom i Norden og er klar til at indtage verden. Fantastisk teater for unge. Særligt Danmark har taget god imod den moderne coming of age-fortælling om en række gymnasieelever i Norge. Til efteråret kan du opleve den første sæson i historien om Eva, Noora, Vilde, Sana, Chris, William, Jonas og Isak som vedkommende teater i Musikuset.\nForestillingen tager kærligt hånd om gymnasieelever og deres problemer med kærlighed, seksualitet, venskaber, mobning og studieliv. Dens tro på fællessskabet, og at der altid er nogen, der samler en op, når man er faldet, er rørende og stærk. Det er teater om og for unge, når det er bedst.\nAveny-Ts teaterversion af serien har gået sin sejrsgang i København, hvor publikum strømmede til, og anmelderne strøede om sig med stjerner. Nu indtager forestillingen de skrå brædder i Musikhuset.\nEksklusivt for dig som abonnent på avisen, giver din gratis billet adgang til "Meet 'n' Talk" arrangement før forestillingen sammen med skuespillerne og instruktøren bag. Efter "Meet 'n' Talk" bytter du din nembillet til en billet til forestillingen kl. 19.30 samme aften. Billetterne ombyttes ved udgangen.\nKl. 18.00: "Meet 'n' Talk" i Musikhusets Store Sal - Indgang D - 1 time\nKl. 19.30: "SKAM" i Musikhusets Store Sal - 1 time og 35 minutter\nArrangør: FO-Aarhus, Århus Stiftstidende og Musikhuset Aarhus.\nDell'Arte Master Teacher Michael Fields in Denmark ... læs mere\nArrangementer i den kommende valgkamp: Tirsdage i foråret 2019 inviterer Bedre Barsel til politisk debatsalon. Formålet med Politisk Tirsdag er ... læs mere


Lær at læse følelser, 70 kr. - flot brugt bog hos Spiritbooks.dk\nLær at læse følelserClaude Steiner og Paul Perry\nFin bog, 231 sider\nBagsidetekst: (Forsøgsbasis) Det er aldrig for sent at gå i gang med selvudvikling, og man kan altid blive mere følelsesmæssig intelli- gent. Vi har alle siddet på skolebænken i praktisk viden, men meget få af os har lært at læse egne og andres følelser. Denne følelsesmæssige kompetence eller følelsesmæssige intelligens er udslagsgivende for, hvordan man håndterer sit liv. Claude Steiner forklarer i et let forståeligt sprog og med eksempler fra sine workshops, hvordan man kan lære at slippe alle de begrænsninger de fleste lægger på sig selv, og hvordan man lærer empati — indfølingens svæle kunst. Når du lærer at kende og forstå følelser, bliver du i besiddelse af det bedste redskab til kommunikationen med dig selv og dine medmennesker og bliver således i stand til at undgå konflikter og sårede følelser. Claude Steiner, PH.D. er klinisk psykolog på Uni- versity og Michigan, USA og har tyve års erfaring i at undervise i følelsesmæssig intelligens.


Hvedekornet | Nyt Liv\nNæste indlæg: FremgangsteologiForrige indlæg: Vore muslimske naboer\nFørste gang jeg mødte Wolfgang Haede var en varm oktoberaften for knapt 10 år siden på et hotel i det sydtyrkiske på Kusadasi. Han var tysker, men vi talte engelsk sammen. Det var et på alle måder berigende møde. Wolfgang var en kristen bror, der havde sit hjerte i evangeliet om nåden i Jesus, og hvis glæde det var at tjene dette evangelium uanset omkostningerne.\nWolfgang var uddannet som teolog og havde i en årrække virket som evangelist blandt tyrkere i Tyskland. I 2001 flyttede han med sin tyrkiske kone Janet og deres datter Debora til Tyrkiet. Her blev Wolfgang præst i en lille evangelisk, tyrkisk menighed. Ved siden af tjenesten som præst arbejdede han for at støtte og give teologisk undervisning til præster og forkyndere i de få, små og spredte evangelisk kristne menigheder i Tyrkiet. Af den samlede befolkning på godt 84 millioner er kun omkring 7000 evangeliske kristne. Det er 0,08 procent.\nJeg var i Tyrkiet med eleverne fra vores bibelskole i Hillerød. Jeg havde bedt Wolfgang besøge os på vores hotel for at fortælle os om sit arbejde i Tyrkiet og om de evangelisk kristne i landet. Vi fik tegnet billedet af et missionsland med en hård åndelig jordbund. Det område, vi i Det Nye Testamente hører om som det mest modtagelige for evangeliet, var nu blandt de mest uimodtagelige områder i verden. Kristne missionærer blev set som fjender af den tyrkiske kultur og stat, og muslimske tyrkere, som blev omvendt, blev betragtet og behandlet som forrædere.\nWolfgangs beretning var imidlertid ikke præget af modløshed og opgivenhed. Han talte med stor taknemlighed og glæde om de få mennesker, som blev omvendt til tro på Jesus, og om de få og små evangelisk kristne menigheder, der var. Han lagde ikke skjul på, at det var hårdt og omkostningsfuldt for de kristne at træde frem med en åben bekendelse af troen på Jesus som frelser. Men den modvilje og modstand, de oplevede i deres land, knyttede dem så meget stærkere til deres rigdom i Jesus, deres fællesskab i den kristne menighed og deres håb i Himlen.\nMod slutningen af sin beretning kom der en mærkbar alvor ind over Wolfgang. Han fortalte meget stilfærdigt, men med vægt på hvert ord, at de evangeliske kristne i landet få år forinden havde fået deres første martyrer siden etableringen af den tyrkiske stat. Det var sket den 18. april 2007. Tre kristne mænd var blevet overfaldet, bundet, torteret og stukket ihjel af nogle tyrkiske muslimer, som de havde indbudt til bibelstudium. Den ene af de tre var Wolfgangs svoger. Han hed Necati, var gift med en søster til Wolfgangs kone, og var far til to børn, en dreng og en pige.\nJeg har hørt mange fortælle om forfølgelse og drab på kristne i vor tid. Alt for ofte er der blevet fortalt om det på en måde, som appellerede til overfladiske følelser og lagde vægt på det spændende og chokerende. Wolfgangs beretning var radikalt anderledes. Den var bemærkelsesværdigt lavmælt, præget af sorg og savn, og samtidig båret af en fantastisk trosfrimodighed og sejrstone i visheden om, at det, som var sket, ikke var ude af Guds hånd. Det var forordnet og bestemt af Gud. Gud ville den dag tage tre af sine kære børn hjem i herligheden, og han havde omsorg for de efterladte og magt til at trøste, bære og bevare dem. Wolfgang betonede, at Gud havde ladet de tre dødsfald og de kristnes efterfølgende vidnesbyrd blive en mægtig forkyndelse i hele Tyrkiet af evangeliet om frelse, fred med Gud, evigt liv og evigt gensyn på grund af Jesus Kristus:\n”Hvis vi som kristne ikke er villige til at dø for evangeliet om frelse og evigt liv i Jesus, hvilken troværdighed har vores budskab så?”\nDet spørgsmål har bidt sig fast i min erindring.\nWolfgang afsluttede aftenen med at læse Jesu ord om hvedekornet, som lægges i jorden for at dø: ”Sandelig siger jeg jer: Hvis hvedekornet ikke falder i jorden og dør, bliver det kun det ene korn; men hvis det dør, bærer det mange fold. Den, der elsker sit liv, mister det, og den, der hader sit liv i denne verden, skal bevare det til evigt liv. Den, der tjener mig, skal følge mig, og hvor jeg er, der skal også min tjener være. Den, der tjener mig, ham skal Faderen ære” (Joh 12,24-26).\nWolfgang talte om sin svoger Necati med stor ømhed, kærlighed og sorg. Men også med taknemlighed og glæde, for han havde sin trøst i det, som blev understreget i Jesu ord: at Necati nu var hjemme i herligheden hos Jesus og Faderen.\nOg så vidnede Wolfgang for os om sin personlige overbevisning om, at Necatis død ikke skulle være forgæves og uden frugt. Ved Guds nåde kunne Necati blive et hvedekorn, som netop ved sin død blev til en rig og evig høst for Guds rige. Det kunne blandt andet ske ved, at Necatis historie og vidnesbyrd blev spredt. Det er det, som denne artikel skal tjene til.\nDet følgende er Necatis historie.i\nNecati blev født i 1972 som det yngste af ni børn i en konservativ muslimsk familie. Familien boede ved Necatis fødsel i det østlige Tyrkiet, hvor kulturen er mere traditionel og konservativ end i vest. Men i 1975 besluttede Necatis far, at familien skulle flytte til Izmir i det vestlige Tyrkiet. Formålet var at give børnene de bedste betingelser for uddannelse og arbejde. Den konservative muslimske kultur tog familien imidlertid med sig, og den holdt de usvækket fast ved.\nDen ene af Necatis storebrødre blev lærer i islam, en anden blev aktiv i et islamistisk politisk parti, og en af hans søstre blev gift med en imam.\nI en traditionel tyrkisk familie er der en stærk bevidsthed om, hvem der har krav på lydighed og respekt. Det har i første omgang forældrene, men i anden omgang har ældre søskende en indiskutabel lederrolle. Necati var nederst i hierarkiet, men han havde intet ønske om at anfægte den gældende orden. Han udviste stor respekt for både sine forældre og alle sine ældre søskende inklusive den yngste storebror, som kun var et år ældre end Necati. Selv efter sin omvendelse vedblev Necati at møde sin familie med denne respekt.\nSom barn tilegnede Necati sig ureserveret den muslimske opdragelse og oplæring. I grundskolen var mange af hans weekender og ferier beslaglagt, fordi han skulle deltage i koranskole. På koranskolen blev han undervist i den muslimske lære og levemåde, og han lærte at læse koranen på arabisk. Han lærte de mest centrale dele af koranen udenad og opnåede den ærefulde titel af hatim, som gives til dem, som har læst hele koranen højt fra ende til anden på arabisk.\nAllahs dom og helvede\nI de sidste år af grundskolen blev Necati sendt på en muslimsk kostskole. Her var der en ordning, hvor de ældre drenge havde rollen som storebrødre, abis, for de yngre. Storebrødrenes autoritet blev brugt til at minde de yngre elever om trofast at bede de muslimske bønner og nidkært at følge de muslimske love. Necati adlød alt, hvad han blev pålagt. Fra en tidlig alder frygtede han Allahs dom og Helvede. Bønnerne og lydigheden var for ham en vej væk fra Helvede.\nDa han efter kostskolen begyndte at arbejde, vedblev Necati i sin fritid at studere koranen og muslimsk teologi og tilskyndede andre til at tage deres muslimske tro alvorligt. Han noterede, når han havde bedt en af de fem daglige bønner, så han ikke sprang nogen over. Hvis han alligevel sprang én bøn over, sørgede han for senere at kompensere for det, som man kunne ifølge muslimsk tro. For Necati handlede det om ikke at have et minus-regnskab i forhold til Allah.\nHans problem var imidlertid, at han tog sin tro og islams regler særdeles alvorligt. Derfor var han også bevidst om, at han til stadighed fejlede, faldt og syndede. Det plagede hans samvittighed. Han frygtede, at han ville stå med et minusregnskab på dommens dag. Da ville han ende i Helvede.\nHvad kunne han gøre? Ifølge det, som han havde lært, kunne han kun anstrenge sig så godt som muligt og være så god en muslim som muligt. Han var overbevist om, at Islam var den sidste, bedste og endegyldigt sande religion. Den overgik både jødedom og kristendom. Som oprigtig muslim havde han et stort forspring i forhold til andre mennesker. Men han havde ikke og kunne ikke få vished om frelse.\nFamilien var Necatis base i livet. I en tyrkisk sammenhæng omfatter familien ikke kun forældre og søskende, men også det større netværk af onkler og tanter, fætre og kusiner og ældre medlemmer af familien. I dette fællesskab var Necati tryg. Her mødte han anerkendelse, støtte og omsorg. Men her mødte han også en forventning om ubetinget loyalitet. Det indebar blandt andet, at de penge, han tjente, ikke blev tjent til ham selv, men til familien. Necati tænkte ikke et øjeblik på at bryde med denne kultur.\nNecatis far var offentligt ansat på et lavt niveau og havde en meget begrænset indkomst, så det var vigtigt, at børnene hjalp til med at tjene penge. Som dreng tjente Necati penge ved at pudse sko og lave andre simple ting. Senere arbejdede han om sommeren, når skolen var lukket, med byggeri. Selvom han var lille og spinkel, bar han spande fulde af cement fra cementblanderen til tredje eller fjerde etage. Nogle gange arbejdede han med snedkeri og bar rundt på døre, der vejede næsten så meget som ham selv. Fra en tidlig alder blev hans ryg ødelagt, og han var plaget af smerter resten af livet.\nIndtjeningen fra det hårde arbejde hjalp til understøttelse af familien. Det gjaldt også, da Necati efter afslutningen af skolen, tog en kort uddannelse og begyndte at arbejde som bogholder.\nAt støtte familien var for Necati ikke bare en pligt, men en glæde. Han var gavmild af natur og fandt glæde i at give gaver til andre i familien. Han elskede sin familie og tilsidesatte gerne hensynet til sig selv for at gavne og glæde andre i familien.\nIntet kunne ligge Necati fjernere end at bringe skam over, såre og bryde med sin familie. Men netop det kom til at ske, og det begyndte med en bus, hvor der kun var ét ledigt sæde.\nEn novemberdag i 1994 var Necati på vej hjem fra sit arbejde som bogholder i et firma i Izmir. Han skulle med bussen og var træt efter en lang arbejdsdag. Derfor var han ærgerlig, da han så, at der i bussen kun var ét ledigt sæde, og at det var et sæde ved siden af en ung kvinde. Det var imod hans kultur at sætte sig der, så han valgte først at stå. Men efter noget tid sejrede trætheden. Han satte sig forsigtigt ned ved siden af den unge kvinde.\nDen unge kvinde sad med nogle papirer, som hun havde skrevet noter på. Hun forsøgte ikke at skjule det, hun havde skrevet. Tværtimod holdt hun papirerne på en måde, så Necati meget nemt kunne læse med. Senere fandt han ud af, at det var tilsigtet. Necati begyndte at læse med. Det var noter fra undervisning om den kristne tro på Jesus. Indholdet vakte hans nysgerrighed.\n”Er du missionær?” spurgte han.\nI Tyrkiet har ordet ”missionær” en stærkt og entydigt negativ klang. Det er et ord, der i mange tyrkeres bevidsthed trækker spor tilbage til korsfarerne, der med sværd i hånd ville besejre og uddrive muslimerne af deres lande eller udrydde deres religion. Kristne missionærer ses af mange tyrkere i dag som potentielle agenter for vestlige magter, der er fjender af Tyrkiet og vil underminere den tyrkiske kultur, religion og stat. At svare bekræftende på Necatis spørgsmål var omtrent ensbetydende med at erkende, at man var en landsforræder. Men den unge kvinde lod sig ikke slå ud af Necatis spørgsmål. Hun svarede med et modspørgsmål:\n”Tager du din tro alvorligt? Hvis du gør, så er du også missionær.”\nDen unge kvinde satte ord på Necatis egen selvforståelse.\n”Du har ret,” sagde han.\nOrdvekslingen blev indledningen til en samtale, der varede hele busturen og handlede om den kristne tro. Ved afslutningen af samtalen spurgte den unge kvinde, om Necati ville have et Ny Testamente. Det ville han gerne. Da hun ikke havde noget Ny Testamente med, gav hun ham sit telefonnummer, så han kunne ringe, og de kunne aftale, hvordan han kunne få et.\nDen unge kvinde hed Semse.\nI Tyrkiet er der en lille minoritet af græsk ortodokse kristne. Etnisk er de efterkommere af de første kristne i området fra apostlenes tid. I dag er der imidlertid få eller ingen spor af åndeligt liv i deres menigheder. Kristendommen er blevet en kulturel og etnisk identitet, som går i arv fra generation til generation. Af samme grund er det en fremmed tanke for mange græsk ortodokse, at det kristne evangelium skulle have gyldighed for deres muslimske medborgere.\nSemse voksede op i en af disse græsk ortodokse familier. I en tidlig alder besluttede hun sig for at være ateist. Dermed var hendes liv blevet meningsløst. Hun forsøgte at holde tomheden på afstand ved at arbejde hårdt, hun bandede kraftigt, røg som en skorsten og var grundlæggende dybt ulykkelig.\nSideløbende med Semses hengivelse til ateismen, blev hendes storesøster Janet omvendt til den kristne tro og fandt sin rigdom og trøst i evangeliet om Jesu frelse. Janet begyndte at komme i en nyetableret tyrkisk evangelisk kirke og havde nød for sin lillesøsters frelse. Men Semse afviste hende hårdt og kontant: ”Bliv mig fra livet med det religiøse halløj!”\nSemses vej til den kristne tro var underlig. På et tidspunkt valgte hun at deltage i et spiritistisk møde. Hun troede ikke selv, at der fandtes nogen åndelig virkelighed eller ånder, som man kunne få kontakt med. Hun var bare nysgerrig. Efterfølgende var der en ond ånd, som forfulgte hende og skræmte hende. På det tidspunkt arbejdede hun sammen med sin søster Janet i en forretning, der lavede grafiske tryk. På grund af den onde ånd turde Semse ikke længere være i mørkekammeret, hvor de lavede prøvetryk. Når hun var i mørket, havde hun en overvældende følelse af, at den mørke magt kom og tog kontrol.\nSemse gik til en psykiater, som kunne fortælle hende, at hun ikke var psykisk syg og ikke led af vrangforestillinger. Men hvad var det så, hun oplevede? Hun nægtede at tro, at der var tale om en reel åndelig magt. Hun troede ikke og ville ikke tro på hverken Gud eller ånder. Alligevel vendte hun sig til sin kristne søster og bad om hjælp:\n”Jeg har brug for en eller anden form for hjælp!”\nJanet gav hende det bedste råd, hun kunne komme på:\n”Når den mørke magt og frygten kommer, så vend dig til Jesus, og sig til den onde ånd, at den må forlade dig i Jesu navn.”\nSemse fulgte sin søsters råd. Da hun vendte sig til Jesus, erfarede hun til sin egen forundring, at den onde magt forsvandt. Det, hun erfarede, passede ikke med hendes tro og overbevisning. Men hun ville ikke nægte det: Jesus havde befriet hende fra den mørke magt. Hun ønskede ikke at være kristen. Men hun ønskede at få klarhed over, hvad der var sket, og hvem der havde gjort det. Semse sagde til sin søster:\n”Nu vil jeg gerne lære noget om Jesus, som har befriet mig.”\nHun begyndte at læse Det Nye Testamente og blev grebet af det, hun læste. Hun slugte side efter side, og ved det, hun læste, blev Jesus åbenbaret for hendes hjerte som hendes frelser. Hun blev overbevist om, at alt, hvad der stod i Bibelen, var sandhed fra ende til anden. Det betød, at Jesus ikke bare var hendes egen frelser, men den eneste frelser for alle andre. Fra troen blev til i hendes hjerte, var Semse en dedikeret missionær.\nTo år efter Semses omvendelse kom den tyske teolog Wolfgang ind i familien som kæreste og siden ægtemand til Semses søster Janet. Wolfgang fortæller om mødet med Semse:\n”Hun skinnede for Jesus.”\nNecati og Semse\nDer gik tre måneder, fra Necati havde talt med Semse i bussen, til han ringede til hende. Det havde været en tid med uro og anfægtelse. Som en konservativ muslim ønskede Necati at behage Allah og undgå synd. Kunne man beskæftige sig seriøst med en anden tro uden at trodse Allah og synde? Det Nye Testamente var ifølge den muslimske tro en hellig bog og forsvarlig at læse, når bare koranen blev brugt som sorteringsredskab og fortolkningsnøgle. Men var det dette, Necati var på vej til? Det var med uroligt hjerte, Necati ringede til Semse.\nDe følgende måneder blev det en vane for de to at tage den samme bus hjem fra deres respektive arbejdspladser. Næsten dagligt gik de fra bussen til en café, hvor de drak te sammen og talte i et par timer om Jesus og den kristne tro.\nNecati stillede de spørgsmål, som de fleste muslimer vil stille: Vi tror også på Bibelen, Det Gamle og Det Nye Testamente, men er Bibelen ikke blevet lavet om af de kristne? Tror I ikke på tre guder? Hvordan kan Jesus være Guds Søn? Hvis Jesus er død for alle menneskers synder, kan man så ikke bare synde løs?\nNår Necati havde fået svar og var kommet til vejs ende med sine spørgsmål, rejste Semse de spørgsmål, som hun selv syntes, det var vigtigt at tale om. Eller også slog hun op i Det Nye Testamente, læste en tekst og vidnede engageret ud fra teksten om Jesus som Necatis frelser.\nDømt og frelst\nFor Necati fik det stor betydning, at han fik sit eget Ny Testamente. Jo mere han læste, jo mere levende kom Jesus til at stå for ham, og Jesu ord ramte ham med sandhedens kraft og myndighed. Det gjaldt ikke mindst Jesu ord i Bjergprædikenen.\nNecati havde længe følt, at han ikke slog til i forhold til Allahs krav. Hans regnskab på vej mod dommens dag var i minus. Men han kunne se, at andre muslimer var ganske uanfægtede, når de levede et liv som hans. Var det ham, der tog fejl? Jesu ord i Bjergprædikenen gjorde det klart for ham, at Gud ikke bare kræver renhed og lydighed i det ydre, men i tanken, i motiverne og i hjertet. Jesu ord afslørede dybden og alvoren af Necatis synd. Han så sig selv som retfærdigt fordømt og fortabt.\nMen den samme Jesus, hvis ord dømte ham, den samme Jesus, kunne han læse, bøjede sig ned til de laveste syndere. Jesus gav dem syndernes forladelse, fred med Gud og evigt liv ved tro på ham selv. Islam kunne aldrig give Necati vished om frelse. Men i Det Nye Testamente læste han, at Jesus er alle synderes frelser, og at hans blod renser for al synd. Ved tro på Jesus kunne Necati have vished om syndernes forladelse og evigt liv.\nEfter et års bibelstudium og samtaler, bekendte Nicati over for Semse, at han havde taget imod Jesus som sin frelser. Han frydede sig over Jesus og frelsen i ham, men han sagde ikke noget om det til sin familie.\nI det år, hvor Necati havde læst Det Nye Testamente, havde han af og til fortalt sine forældre om noget af det, han læste. Deres reaktion havde tydeliggjort for ham, at de på ingen måde sympatiserede med hans interesse for Det Nye Testamente. Han fik bekræftet, at det ville være en katastrofe i familien, hvis han blev kristen.\nPå et tidspunkt forsvarede Necati i en diskussion med en af sine brødre nogle dele af den kristne tro. Broderen havde på det tidspunkt hørt om Necatis beskæftigelse med Det Nye Testamente. Han tog en pistol, lagde den foran sig og sagde roligt og afklaret til Necati: ”Hvis du fortsætter med at gå ud ad den vej, vil jeg skyde dig i knæet, så du ikke kan gå mere.”\nNecati var sig smerteligt bevidst, at hvis han bekendte troen på Jesus som sin frelser og sin Gud, ville familien betragte det som afgudsdyrkelse. De ville mene, at Necati havde dømt sig selv til Helvede, og at han havde forrådt og forkastet og bragt uoprettelig skam over familien. Så han sagde ingenting.\nEfter sin omvendelse begyndte han at gå i kirke med Semse. Kirken var på det tidspunkt den eneste tyrkisktalende, evangeliske kirke i Izmir, en by med 3 millioner indbyggere. Han sugede til sig af det, han hørte. Som Semse fik Necati en dyb kærlighed til Bibelen. I sit første år som kristen læste han den fra ende til anden adskillige gange.\nEfter dette første år som kristen skulle Necati aftjene sin 18 måneder lange værnepligt. Han blev udstationeret på det nordlige Cypern. Nu skulle han stå på egne ben som kristen. Men som en gave fra Himlen fik han kontakt med et engelsk par, som trofast i en årrække havde været værter for et lille tyrkisk fællesskab af kristne. Her fandt Necati støtte og hjælp til fornyelse, opbyggelse og bevarelse i troen på Jesus.\nNecati holdt nær kontakt med Semse under sin værnepligt. Gradvist blev de mere end venner. Men først i 1998, efter Necatis afslutning af sin militærtjeneste, og fire år efter deres første møde, valgte Necati og Semse at gøre det officielt og offentligt, at de var forlovede.\nNecati fortalte sine forældre, at han ønskede at blive gift med Semse, en kristen pige. Samtidig fortalte han sin elskede familie, at han – deres søn, bror, onkel – havde valgt at tro på og følge Jesus Kristus som sin frelser og Gud.\nSemse var den første, der oplevede en reaktion fra familien. I første omgang var den positiv, men kun kortvarigt. Semse blev ringet op af Necatis ældre brødre. De indledte samtalen med den hilsen, man normalt kommer med i anledning af et bryllup:\n”Vi ringer til dig i anledning af en glædelig begivenhed. Vores bror har fortalt os, at han gerne vil giftes med dig. Vi vil gerne byde dig velkommen i familien – men på én betingelse: at du bliver muslim!”\nFra Semse var kommet til tro på Jesus, havde enhver form for kompromis i trosspørgsmål været fremmed for hende. Hun var klar over, at det ville være umuligt for hende og Necatis familie at mødes på midten. Hun svarede uden omsvøb:\n”At jeg skulle blive muslim, er helt udelukket. Jeg har heller ikke tænkte at gifte mig med en muslim. Den Necati, som jeg vil giftes med, er kristen.”\nFamilien opgav at lægge pres på Semse, men lagde tredobbelt pres på Necati. De truede ham med at skade eller dræbe Semse, og ham selv sendte de af sted til den ældre bror, der var lærer i islam i nærheden af Sortehavet. Storebroren skulle bringe Necati til fornuft. Men hos broren græd Necati uophørligt, ville intet spise og gled ned i en stadigt mere kritisk depressiv tilstand. Til sidst smed hans bror ham ud med ordene:\n”Gør, hvad du vil. Men du hører ikke længere til i familien. Du har forrådt os, og du har forrådt vores tro.”\nI de efterfølgende år gjorde Necati alt, hvad han kunne, for at opretholde en god forbindelse til sin familie. Han tilbød villigt hjælp med alt – økonomisk og praktisk. Da han og Semse fik børn, forsøgte han at skabe en forbindelse mellem børnene og hans egen familie. Han forsøgte på enhver måde at række hænderne ud mod den familie, som han elskede, og som han troede, stadig elskede ham. Men han blev mødt med vrede, anklager, kulde og hån.\nDa Necati var død, fandt man blandt hans ejendele et foto af ham selv som stor dreng. På fotoet står han på talerstolen i en moske og læser højt af koranen. Bag på billedet var der skrevet en bitter kommentar, givetvis af en søster eller bror: ”Men nu dyrker du afgudsdyrkernes religion med et kors om din hals.”\nDa Necatis far døde i 1999, fik Necati intet at vide om det, før det var for sent til, at han kunne komme til begravelsen. Det er en nærmest utænkelig fornærmelse og forbrydelse mod en bror i den tyrkiske kultur. Da hans mor døde nogle år senere, gentog det sig. Necati kom ikke med til nogen af sine forældres begravelse.\nDen kontakt, som udgik fra familien, var altovervejende negativ, fjendtlig og nedbrydende. Til sidst blev det følelsesmæssigt og mentalt for slidsomt for Necati. Han skrev et brev til familien for at forklare, hvorfor han mente, at det var bedst, at de for en tid undlod at kontakte ham. Det var først efter Necatis død, Semse læste dette brev. Necati skrev blandt andet:\nMine elskede (…)\nFørst af alt hilser jeg jer og kysser jer i Jesu Kristi vor Herres ophøjede navn. Efter så megen forvirring og konflikt har jeg besluttet at leve adskilt fra jer for at bevare og leve i min tro på Jesus Kristus og blive ved denne sandhed indtil enden (…)\nVær ikke bange eller bekymrede på mine vegne på grund af min adskillelse fra jer! Vær ikke kede af det og nedslåede! For jeg er ikke blevet frelst til at miste, men derimod til at vinde en evig skat. Glæd jer derfor! Jeg har fået denne frelse ved min tro på Jesus. Hverken fattigdom eller modgang eller sygdom eller noget ondt eller døde eller noget menneske kan fratage mig denne frelsende tro. Den kraft, jeg har til at leve og blive frelst – mine åndelige blodårer – udgår fra Jesus, som jeg tror på. At leve uden ham er ensbetydende med at fortjene død og evig adskillelse.\nFra nu af i vores forhold vil jeg elske jer, bevare kontakt med jer, og bede for jer om, at I også må blive frelst. Men jeg ønsker ikke, at I ringer til os i øjeblikket eller kontakter os, men snarere, at I er tålmodige og venter lidt, så erfaringerne af jeres had kan blive udslettet og erstattet af kærlighed, mildhed og forståelse. Mest af alt ønsker jeg, at I vil møde Jesus Kristus, som er ”vejen, sandheden og livet”, så I kommer til tro på ham og derved får evigt liv.\nJeg elsker jer! Må Herren lade jer møde sin sandhed. Amen!\nNecatis begravelse blev holdt ikke langt fra hans hjem. Ingen af hans brødre eller søstre mødte frem. Semse og Necatis kristne familie og venner beder fortsat for hans familie.\nSemses og Necatis forlovelse vakte ikke kun uro i Necatis familie. Semses søster Janet og hendes mand Wolfgang var ikke ubetinget trygge ved den nyomvendte unge mand. Var hans tro oprigtig, eller havde han valgt at konvertere for at få Semse? Kunne han modstå det tryk, som ville komme fra omgivelserne? Var det et problem, at han var fire år yngre end Semse?\nI de efterfølgende år blev alle bekymringerne gjort til skamme. De to ægtepar voksede sammen som åndelige brødre og søstre i et enestående rigt og velsignet fællesskab i troen på Jesus og i tjenesten for evangeliets udbredelse i Tyrkiet. Necati viste sig at være en ualmindeligt god, kærlig og omsorgsfuld ægtemand og far, og et oprigtigt og brændende vidne om frelsen i Jesus Kristus.\nNår Wolfgang fortæller om sin afdøde svoger, fremhæver han Necatis gavmildhed, gæstfrihed, hans lyse sind, varme humor og hans kærlighed til sin familie. Han elskede at være en god vært, lave god mad, have gode samtaler over maden, spille spil, arrangere udflugter, spille på sin guitar og synge kristne sange og tumle med sine to børn, drengen Elisa, født i år 2000, og pigen Ester, født i år 2001.\nFrem for alt var Necati kendetegnet ved sin glæde over frelsen i Jesus og sit ønske om at vidne om denne frelse for andre. Brylluppet var en glædelig begivenhed af flere grunde. Ikke mindst fordi Necati og Semse nu sammen og åbent kunne tjene Jesus og vidne om ham. De åbnede deres hjem for bibelstudier for unge og søgende. Selvom de havde en meget lille indkomst, indbød de ofte de unge til fællesspisning, og bibelstudierne blev kombineret med spil, fodbold og hyggesnak over te. Necati blev en åndelig storebror for mange af de unge og var et redskab til at lede dem til tro og til afklaring i troen på Jesus.\nFordi de ikke havde kontakt til Necatis familie, blev den åndelige familie i den kristne menighed så meget vigtigere for Necati og Semse. De engagerede sig i mange opgaver, var med i studentermissionen og tog ansvar for at rengøre toiletterne i kirkebygningen.\nEt år efter deres bryllup blev Necati spurgt om at arbejde for et kristent tyrkisk forlag, der arbejdede for at sprede Ny Testamenter og kristne bøger i Tyrkiet. Necati var lykkelig for muligheden og begyndte nu at rejse rundt for at vidne om Jesus og udbrede forlagets materialer. Modtagelsen var meget forskellig, ofte beroende på de lokale myndigheders og imamers holdning. Nogle steder var der åbenhed, andre steder var der fjendtlighed.\nI marts 2000 blev Necati fængslet i 30 dage på grund af falske beskyldninger om, at han havde tvunget folk til at modtage Bibler og havde forbandet islam. Necati frygtede, hvad der ville ske med ham i fængslet i en celle med 8-10 kriminelle, der formentlig alle var muslimer. Men fængselstiden blev en rig anledning for ham til at vidne om Jesus for de andre fanger. Necati videreførte kontakten med flere af fangerne efter sin løsladelse. Inden han forlod fængslet, gav han sit Ny Testamente til fængslets bibliotek.\nGennem sit arbejde for det kristne forlag blev Necati bevidst om, at der var mange isolerede evangeliske kristne i Tyrkiet. De var kommet til tro på Jesus gennem et brevbibelkursus, gennem internettet eller gennem det evangeliserende arbejde, som Necati selv var en del af. Men de havde intet kristent fællesskab. Det blev også klart fort ham, at der var mange større byer uden så meget som en bibelkreds.\nGradvist voksede en erkendelse frem både hos ham selv og hos Semse af, at Gud kaldte dem væk fra Izmir til en del af Tyrkiet, hvor der ikke var nogen kristen menighed. De bad meget for det, og det indre kald blev bekræftet af et ydre kald, da Necatis forlag sagde, at de gerne ville udvide deres arbejde i den østlige del af landet. De ønskede, at en medarbejder ville flytte derud. Necati og Semse stillede sig til rådighed, og valget faldt på byen Malatya med 400.000 indbyggere.\nI november 2003 pakkede Necati og Semse deres få ejendele og flyttede med deres to små børn østpå til Malatya. Da de kørte ind i byen, bemærkede Semse byens fængsel. Hun var forberedt på, at Necatis arbejde kunne få alvorlige konsekvenser for ham. Men både hun og Necati var trygge i overbevisningen om, at dette var det sted, hvor Gud ville have dem og bruge dem.\nKort efter deres ankomst blev de klar over, at Gud havde kaldet tre andre kristne par – et engelsk, et tysk og et sydafrikansk – til at flytte til byen. De begyndte at holde gudstjenester sammen, og en ny menighed begyndte at tage form.\nNecatis arbejde førte ham meget væk fra byen. På den baggrund var det ikke så overraskende, at det var Semse, der først oplevede, at evangeliets ord blev til omvendelse for en muslim i Malatya. Det var heller ikke overraskende, at den nyomvendte var en kvinde.\nDet var en ung kvinde, der studerede i Malatya, men boede med sin familie i en landsby uden for byen. Semse tilbød den unge kvinde at sove hos hende de dage, hun gik i skole. Det tilbud tog hun imod med glæde. For Semse blev det en anledning til dag efter dag at vidne for den unge kvinde om Jesus, og evangeliet bar frugt. I sommeren 2004 hørte Semse de skønne ord fra den unge kvinde: ”Jeg er begyndt at tro på Jesus.”\nI løbet af de følgende måneder kom yderligere fem unge kvinder til tro. For Necati og Semse var det en stærk bekræftelse på, at de var, hvor Gud ville, at de skulle være.\nI slutningen af 2004 rejste der sig i Tyrkiet en intens mediekampagne mod kristne missionærer. På tværs af landet flammede et voldsomt had mod alle kristne op. Kirker blev angrebet og kristne udlændinge truet på livet, herunder Wolfgang Haede. Bølgen af had, modvilje og modstand fortsatte i de følgende år.\nI januar 2007 blev en armensk journalist skudt og dræbt i Istanbul. Han var kort forinden kommet til evangelisk tro på Jesus. Hans kone havde været kristen i mange år. Mordet kunne meget vel skyldes, at journalisten var blevet anset for at være en kristen missionær. Hans begravelse fik stor mediedækning. I den forbindelse fik hans enke mulighed for med enestående klarhed og kraft at vidne om frelsen i Jesus for alle tyrkere. Wolfgang hørte enkens vidnesbyrd og skrev til en ven:\n”Mange mennesker længes efter ægte og sande ord. Må vi og Jesu kirke i Tyrkiet først lide mere, for at vi kan blive mere troværdige vidner om Guds nåde? Hvordan skal folk ellers forstå, at vi ikke står i en ideologisk kamp om religiøse ideer, men at det handler om budskabet om frelse fra evig død?”\nBrevet blev skrevet kort før Necatis død.\nEt par uger før sin død blev Necati kontaktet af en ung muslim i Malatya, som sagde, at han var interesseret i at lære den kristne tro at kende. Necati mødtes med ham på forlagets kontor i byen for at læse i Bibelen med ham. Da Necati kom hjem, sagde han til sin kone:\n”Semse, jeg mødtes med en ung student. Han virker ikke ærlig. Jeg tror ikke, at han reelt er interesseret i Jesus.”\nDet var ikke usædvanligt, at motiverne kunne være blandede og uklare hos de muslimer, som Necati samtalede med og vidnede over for. Semse svarede ham:\n”I det mindste er det en mulighed for, at han kan høre det frelsende budskab om Jesus. Men vær forsigtig med at lukke ham ind på kontoret, hvis du er alene.”\nDen følgende søndag holdt menigheden påskegudstjeneste. Der var mange gæster, og budskabet var centralt: om Jesu sejr over døden.\nDagen efter fløj Necati til Tyskland. For første gang skule han få mulighed for at tale til vesteuropæere om den åndelige nød i Tyrkiet og om behovet for missionærer og forbedere.\nNecati kom hjem igen den følgende søndag aften, udmattet og glad. Han tog mandag og tirsdag fri fra arbejdet for at være sammen med familien. Tirsdag aften brugte Necati lang tid på at lege med sine to børn. De legede slåskamp, og børnene nød det. Semse var i dagligstuen og hørte deres latter og hæse åndedræt fra rummet ved siden af.\n”Jeg ville egentlig kalde ham ind i dagligstuen. Men så fik jeg en uforklarlig tanke om, at jeg ikke skulle afbryde børnenes leg med deres far. Senere forstod jeg, at det var en fars farvel til sine børn.”\nNæste morgen lod Semse sin mand sove længe, mens hun gjorde børnene klar og fulgte dem i skole. Da hun kom tilbage, læste hun og Necati dagens bibelord.\nFra Det Gamle Testamente, Første Samuelsbog 17,45:\n”Men David svarede filisteren: ’Du kommer imod mig med sværd og spyd og krumsværd, men jeg kommer mod dig i Hærskarers Herres navn, Israels slagrækkers Gud, som du har hånet.”\nFra Det Nye Testamente, Første Johannesbrev 5,4:\n”For alt, hvad der er født af Gud, overvinder verden; og den sejr, som har overvundet verden, er vor tro.”\nFra Salmernes Bog, Salme 86,14-15:\n”Overmodige har rejst sig mod mig, Gud, flokke af voldsmænd stræber mig efter livet, dig har de ikke for øje. Men du, Herre, er en barmhjertig og nådig Gud, rig på troskab og sandhed.”\nSå sang de sangen ”Den kærlighed, som Gud har vist” og sluttede med verset:\nHvad har jeg nu at prale af – min egen kraft og visdom?\nNej, Jesus Kristus gør mig stolt – hans død og livets sejr!\nGud kærlighed forundrer mig, for mægtigt han forkynder:\nMin Søn har bragt retfærdighed, han led for dine synder.\nSå fulgte Semse sin mand ud af lejligheden. Klokken var omkring 11.00. Necatis smil i elevatordøren blev hendes sidste minde om ham.\nPå kontoret mødtes Necati med den unge kristne tyrker Ugur Yüksel og den tyske teltmagermissionær Tilman Geske. De gjorde klar til bibelstudium med den unge tyrker, som Necati havde været urolig ved. De havde fået at vide, at der denne dag kom to til bibelstudiet. Der kom fem, og de havde reb og knive med.\nKlokken 13.00 modtog Semse det opkald, som satte skel i hendes og børnenes liv.\nVed begravelsen tog Semse ordet:\n”Jeg må være ærlig og sige, at mit hjerte er knust og mit liv styrtet i grus. Jeg elskede virkelig Necati. Han var mit livs kærlighed og min nærmeste ven. Men der er ingen, jeg elsker mere end Jesus. Kun på grund af ham kan jeg bære dette.\nMit største ønske er, at disse mordere angrer af hjertet, som apostlen Paulus blev sønderknust i mødet med Jesus, og at de, som Necati, bliver vidner om Guds tilgivelse. Så vil Necatis død ikke have været forgæves.”\nDe tre mord fik stor mediedækning i Tyrkiet. Det gav de to enker, Semse og enken til den tyske teltmagermissionær, mulighed for at vidne for hele Tyrkiet om nåden og frelsen i Jesus. I en leder i en stor tyrkisk avis skrev redaktøren:\n”Morderne ønskede at hindre missionærernes virksomhed. Men det, som disse to kvinder har opnået med deres vidnesbyrd i disse få dage, er noget, som ikke kunne opnås af tusind missionærer i tusind år.”\nEfter Necatis død flyttede Semse og hendes to børn tilbage til Izmir. Det følgende år boede hun tæt på Wolfgang og Janet og modtog omfattende hjælp fra dem. De er fortsat meget nært forbundne.\nNecatis efterladte deler nu en dyb sorg i savnet og en dyb trøst: håbet og visheden om gensyn i herligheden. De deler også en bøn om, at Necatis død må blive en opfyldelse af Jesu ord om hvedekornet, som lægges i jorden og dør, men som netop ved sin død bliver til liv og en stor høst.\nHvordan kan vi i Danmark bidrage til dette? Jeg har for længe siden skrevet Wolfgang Haede på min bedeliste. Det er jeg ikke ene om. Lad os bede for de tyrkiske kristne og for evangeliets udbredelse i Tyrkiet!\nEfter Necatis død skrev Wolfgang sin egen meget personlige hilsen til sin svoger. Den vil jeg slutte med:\nTil Necati, min svoger, min bror\nTårerne vælder frem, mens jeg skriver. Jeg savner dig. Du er savnet af din familie, og du er savnet af mig og af mange kristne i Tyrkiet, hvis liv du har berørt. Ikke desto mindre: Jeg er stolt af dig, og jeg er stolt af Jesus, som greb ind i dit liv og førte det til fuldendelse. Jeg vil være stolt, hvis Jesus giver mig den ære at indsamle nogle af frugterne af din død i Tyrkiet.\nEn dag skal vi alle samles i lovprisning af Gud og af hans offerlam Jesus. Da vil du være en af dem, jeg ønsker at stå helt tæt på i de forløstes kor. Ikke kun på grund af din stærke og smukke stemme, men på grund af ægtheden i dit liv, som har gjort det nemmere for mig at tro på Jesus og nå frem til denne store, endelige lovsang.\ni Artiklen er blevet til i samarbejde med Wolfgang Haede og er baseret på hans bog Faithful until Death, Living Sacrifice Book Company, 2009.\nLyd (43.43 Mb) (Downloadet 3 gange)\nRelaterede emner: bibellæsning, døden, Guds ledelse, håbet, Hverdagskristendom, islam, lidelse, mission, omvendelse, religioner og sekter, Samtid, evighed og åndskamp, Synd og tilgivelse, Tvivl og mørke, vidnesbyrd


Anklage: Danish Crown tørrer ulykker af på ansatte – Ekstra Bladet\nMandag d. 14. jul. 2014 - kl. 09:23 0\nSlagteriarbejdere har rekord i arbejdsulykker. Branchegigant prøver at spare løn og erstatningskroner ved at give medarbejderne skylden, siger fagforening\nGled træskoen på de fedtede klinker, eller skar du toppen af din pegefinger? Din fejl, du betaler!\nRisikoen for arbejdsulykker er højere på slagterier end på nogen andre danske arbejdspladser.\nMen når uheldet er ude, oplever slagteriarbejdere nu ofte, at deres arbejdsgiver forsøger at få dem til at skrive under på, at de selv er skyld i ulykken. Det skriver Avisen.dk.\nPå den måde kan arbejdsgiveren slippe for at betale fuld løn under sygdom og undgå eventuelt erstatningsansvar.\nSådan lyder kritikken fra fødevareforbundet NNF, som repræsenterer de ansatte på slagterierne.\n- Det er særligt en enkelt stor arbejdsgiver, som har været meget i pressen på det seneste. De er kolde og kyniske over for deres medarbejdere, siger Flemming Sørensen, der er konsulent med speciale i arbejdsskader.\nLÆS OGSÅ: Danish Crown-bosser vil ikke ofre egen millionhyre\nTur på skadestuen kostede 300 kr.\nDet er med andre ord branchegiganten Danish Crown, der står for skud.\nHvis slagteriarbejdere lægger sig syge efter en arbejdsulykke, får de sygedagpenge. Men overenskomsten kræver, at arbejdsgiveren dækker det ekstra beløb op til fuld løn.\nDen bestemmelse blev senest udfordret ved Arbejdsretten, hvor Danish Crown-datterselskabet Tulip nægtede at betale fuld løn til en medarbejder efter en tur på skadestuen.\nHan havde nemlig slået skinnebenet på en stige, som han ikke havde fået besked på at kravle op på, og som han ikke var instrueret i at bruge.\nSagen kostede pålægsproducenten 10.000 kroner i bod.\nMen NNF har på det seneste kørt flere sager, hvor Danish Crown har fået medarbejdere til at erklære, at en ulykke er deres egen skyld, fordi de ikke har fulgt sikkerhedsbestemmelserne.\n- Vi har oven i købet oplevet, at de har skrevet til kommunen, at en medarbejder ikke bør få sygedagpenge, fordi de har gjort det med vilje, siger Flemming Sørensen.\nMange ulykker på slagterierne\nI 2012 var der 532 arbejdsulykker per 10.000 ansatte på slagterierne. Det gør det til den branche i Danmark, hvor antallet af arbejdsulykker per medarbejder er højest.\nNNF vurderer, at der ved op imod halvdelen af ulykkerne kan rejses sag om erstatningsansvar for svie og smerte. Men ved at give medarbejderen selv skylden for en ulykke, garderer Danish Crown sig mod en erstatningssag, mener fagforeningen.\nDanish Crown bekræfter, at medarbejdere får lavere løn under sygdom, hvis en ulykke skyldes brud på sikkerhedsinstruksen.\n- Der har været nogen eksempler på det seneste, hvor der har været noget uenighed. Men jeg synes, at det her er overdramatiseret og bragt ud af proportion set i forhold til, hvor få tilfælde det drejer sig om, siger pressechef Jens Hansen.\nLæs også: Danish Crown: Vores medarbejdere skal opdrages\n- Hvorfor får man bøder, når man kører for stærkt i trafikken? Danish Crown har jo ikke et ønske om at trække nogen i løn. Det handler om at hejse flaget for, hvor vigtigt det er at overholde sikkerhedsinstrukser, siger Jens Hansen.\nForsikringsselskaber er rå børster\nDe store fagforbund 3F og Dansk Metal deler ikke oplevelsen af, at arbejdsgivere i stigende grad prøver at tørre ulykker af på de ansatte.\nTil gengæld er forsikringsselskaberne blevet mere aggressive for at undgå at betale erstatning for svie og smerte.\nLÆS OGSÅ: Danish Crown: Fyrer i Faaborg udvider i Polen\n- I de sidste fem-seks år har vi oplevet, at forsikringsselskaberne er blevet nogle børster. Vi skal slås med dem om hver en skilling, selv om det er åbenlyst, at der er et erstatningsansvar, siger Peter Poulsen, der er souschef med ansvar for arbejdsskader hos Dansk Metal.


Langkawi er Malaysias mest kendte ferieø - Jylling's rejseblog\nLangkawi er Malaysias mest kendte ferieø. Vores besøg på Langkawi var mest af alt 4 dages ‘get away’, så den stod mest på afslapning og god mad. Vi ankom til Langkawi med fly fra Kuala Lumpur. Det tager kun 1 time og 5 minutter. Er man i det sydlige Thailand, er det også muligt at sejle fra flere af de sydlige øer til Langkawi.\nVi boede på Pelangi Beach Resort & Spa. Hotellet ligger forholdsvist tæt på lufthaven, men antallet af flyvninger er relativt begrænset og de fly der var fløj alligevel en stykke fra vores område, så beliggenheden var perfek for os.\nSelv om det for os var en ‘get away’, så var dog lidt omkring på øen. Det er let at komme omkring og det er forholdsvist billigt at tage en taxa – også på timebasis.\nHvis man besøger Langkawi, så er et besøg til Lankawi Sky Bridge absolut noget man bør prioritere. For at komme op til selve Sky Bridge skal man tage en svævebane op ad bjerget, for så at gå hen til selve broen. Sky Bridge er en 125 meter lang og ligger 660 meter over havets overflade på toppen af bjerget Gunung Mat Cincang. Der er en fabelagtig udsigt både på vej op i svævebanen og ved selve gangbroen. Efter sigende skulle man kunne se helt til Thailand på en klar dag.\nUdsigt over Langkawi\nVores resort lå helt ned til stranden Pentai Cenang. En bred strand med en del hoteller, restauranter og barer. Vi spiste dog primært på ‘hovedgaden’ som løb parallelt med stranden. Vores absolut foretrukne restaurant var Orkid Ria Seafood Restaurant hvor vi oplevede at få absolut friske fisk og skalddyr, som vi selv kunne vælge fra store akvarier. Samtidig var veltilberedt, smagte godt og så til en fornuftig pris.\nBilleder fra stranden ved hotellet og Langkawi’s varetegn fra hovedbyen Kuah\nKuala Lumpur – steder du må se\nEl Nido – næsten paradis\nTekst og billeder, som du finder her på bloggen, må ikke gengives uden tilladelse. Der er til gengæld velkommen til at linke, lige så meget som du har lyst til.\n© 2021 Jylling's rejseblog. Proudly powered by Sydney\nDel dine tanker - Giv en kommentarx


I aften går det løs: Sådan skal du se Super Bowl 'American style' - TV 2\nI aften går det løs: Sådan skal du se Super Bowl 'American style'\n4. feb. 2018, 18:02\nSuper Bowl-kampen 2017 var mellem Atlanta Falcons og New England Patriots (vinder). I år spiller New England Patriots mod Philadelphia Eagles. Foto: USA Today Sports / Ritzau Scanpix\naf Nanna Jakobsgaard Nielsen & Silvie Ulrikke Østebø\nAmerikanerne har gjort sportsbegivenheden Super Bowl til en national festdag.\nNatten til mandag vil millioner af amerikanere samles foran tv-skærmene for at se Super Bowl - finalen i den nationale liga i amerikansk fodbold, NFL.\nOg det samme gør mange danskere, men hvordan fejres Super Bowl Sunday på ægte amerikansk manér?\nDet handler altid om kvantitet, så der skal være meget af det hele\nJesper Elming, NFL-ekspert\nFørst og fremmest er Super Bowl og dagen op til meget mere end et sportsligt opgør mellem to fodboldhold, understreger Jesper Elming, der er journalist og har beskæftiget sig med NFL-ligaen i mere end 20 år.\nAmerikanerne gør nemlig en stor dyd ud af at markere begivenheden som en national festdag og et socialt samlingspunkt.\n- Det er et meget socialt event, og både dem, der interesserer sig for football og dem, der ikke gør, fester med, så der bliver inviteret i stor stil i de private hjem. Typisk mødes man mange mennesker - både venner og familie - omkring kampen, fortæller han til TV 2.\n13 vanvittige snacks til din Super Bowl: Prøv den episke 'Pizza Dip'\nHan oplever desuden, at danskerne - ud over at interessere sig for NFL - i højere og højere grad tager tendensen til sig og fejrer Super Bowl the American way.\nMad i store mængder\nJesper Elming boede selv i USA i starten af halvfemserne. Allerede dengang var han interesseret i amerikansk fodbold, men opholdet gav ham også et unikt indblik i amerikanernes traditioner på selve kampdagen.\nOg hvad er det så, de gør?\nRammerne er egentlig helt simple: De private fester foran tv'et begynder oftest timer før selve kampen på Super Bowl Sunday, som dagen meget passende er blevet døbt.\n- Han er det tætteste på et geni, som NFL kommer\nHver gæst tager så en ret med til den store Super Bowl-buffet:\n- Det handler altid om kvantitet, så der skal være meget af det hele. Masser af mad, burger, wings (kyllingevinger red.), sodavand, øl og chips og guacamole, siger Jesper Elming.\nDet gør sådan en entusiast som mig glad, når jeg ser folk, der er helt smadrede om mandagen, fordi de har siddet oppe hele natten for at se Super Bowl\nAlt fastfood, der emmer af Amerika, er velkommen på buffeten - og det kan ses på forbruget: Op til Super Bowl bliver solgt to milliarder kyllingevinger, 13.000 ton chips og omtrent én miliiard liter øl i USA, viser tal fra mediet Wallethub.\nMen maden er langt fra alt, der hører med til en Super Bowl-fest. Læs endnu flere af traditionerne i listen herunder:\nSådan ser du Super Bowl som en amerikaner\nInviter dine venner...\nJo flere, jo bedre.\nKun få amerikanere kan komme på stadion og se football-kampen (som i øvrigt har en billetpris på omkring 35.000 kroner), så festerne foregår i høj grad ude i de amerikanske hjem.\n- En statistik viser, at der i gennemsnit er 17 personer til en Super Bowl fest - det er jo rimelig imponerende, siger Jesper Elming.\nNogle samles også på sportsbarer og -pubs. Kernen er, at man er mange sammen omkring begivenheden.\n...men kun, hvis du har den største tv-skærm\nHvis du ikke har en passende skærm, så er det afsted og købe en. Arkiv. Foto: PAUL J. RICHARDS / Scanpix Denmark\nKampen skal med garanti ses på en ordentlig skærm, forklarer Jesper Elming.\n- Det duer ikke, at man har en 32 tommer skærm. Typisk er det den i vennegruppen eller familien, der har den største skærm og største sofa, der er vært til Super Bowl-festerne.\nKvantitet er kodeordet\nFedt, kulhydrat, salt, sukker og alkohol i rigelige mængder er hovedingredienserne til en amerikansk Super Bowl-fest. Foto: JAY DIRECTO / Scanpix Denmark\nEn buffet med alle former for fastfood er næsten obligatorisk til Super Bowl.\nOftest vil det være et sammenskudsgilde, hvor hver gæst har et ansvar for en ret til festen, fortæller Jesper Elming.\nSpareribs, burger, hotdogs, stegt kylling, forskellige dips og meget andet kan få plads på bordet. Få inspration til maden her.\nVæddemål hjemme ved sofabordet\nDet er ikke atypisk, at der er noget på spil hjemme i stuerne, når kampen går i gang. Der bliver spillet på, hvem der vinder, eller hvad resultatet bliver.\n- Der er selvfølgelig officielle udbydere af bets, men jeg er ikke et øjeblik i tvivl om, at det også sker privat til festerne, siger Jesper Elming.\nReklamerne er en del af showet\nEn del af Super Bowl er de tv-reklamer, som sendes i kampens pauser. Store varemærker udnytter, at så mange amerikanere sidder klinet til skærmen netop denne dag. Det betyder, at der er smidt både penge og idékraft efter reklamerne.\n- Der er skabt en masse hype (opmærksomhed red.) omkring reklamerne. Nogle af de store firmaer sender teasere ud op til Super Bowl, så spændingen udløses i løbet af kampen, siger Jesper Elming.\n- Mange glæder sig: Hvad har ølmærket Budweiser nu fundet på? Hvordan er Coca Colas reklame i år?\nFald ikke i søvn\nDet kan være en god idé at have et par energidrikke på køl inden aftenen. Foto: Shutterstock / Shutterstock\nDet kan godt blive sent før kampen er slut. Især i Danmark, hvor kampen er tilgængelig mellem klokken 00.30 og 04.00 om natten, men det er ikke tilladt at falde i søvn.\n- Hvis en i selskabet falder i søvn, så henter man en energidrik og hælder det på dem med tragt, griner Jesper Elming.\nKilde: Jesper Elming, NFL-ekspert\nTraditionerne vinder frem\nMeget tyder på, at nogle af de amerikanske traditioner allerede har gjort sit indtog i Danmark.\nI Føtex tæller de ned med tilbud på amerikanske snacks, den landsdækkende burgerkæde Grillen præsenterer en særlig Super Bowl-burger, og flere steder i landet afholdes der store festarrangementer for at se opgøret mellem Philadelphia Eagles og New England Patriots – blandt andet Skandinaviens største i Cirkusbygningen i København.\n- Jeg havde aldrig i min vildeste fantasi drømt om, at det skulle blive så stort i Danmark, siger Jesper Elming.\n- Det gør sådan en entusiast som mig glad, når jeg ser folk, der er helt smadrede om mandagen, fordi de har siddet oppe hele natten for at se Super Bowl.\nStartede i 90'erne\nDanskernes hang til den amerikanske sport har udviklet sig op igennem 00’erne. Sandsynligvis takket være den danske NFL-kicker Morten Andersen, som havde spillet i den amerikanske football-liga siden 1982, og i 1999 sparkede han sit hold Atlanta Falcons til Super Bowl.\nDet fik Jimmy Bøjgaard til at kontakte Claus Elming, der begge senere skulle blive kendte tv-værter. Sammen fløj de to til Miami for at kommentere deres første Super Bowl nogensinde.\nDansk NFL-legendes amerikanske drøm startede i en by i Jylland\nÅret efter fik de eget NFL-program på TV 2 ZULU, hvor de begyndte at vise amerikansk fodbold ugentligt. Programmet gik fra at have 5000 seere i starten til omkring 80.000 seere, der så med på kampdagene.\n- Det var et gennembrud for sporten. Der var nogle, der skulle tro på det, forklarer Jimmy Bøjgaard i ’Go’ weekend Danmark’.\n- Og så var Morten altså en faktor. Han leverede, og vi kunne bruge det som døråbner til at få sporten ud til danskerne. Det var ikke blevet det samme, hvis ikke Morten havde spillet.\nSådan ser du Super Bowl i Danmark: Super Bowl streames for 80 kroner på NFL's egen streamingtjeneste GamePass, men sendes også på TV 3 Plus eller ViaPlay.\nMorten Andersen hyldes med egen vej\nTimberlake er tilbage efter brystsmutter\nNFL vil ikke bede spillere stå op under nationalmelodi


Skudsmålsbogen - www.123hjemmeside.dk/AnnNygaard\nMed Fororning om Skudsmaalsbøger Indførelse for Tjenestetyende af 5. september 1832 blev det bestemt, at alle tjenestefolk skulle have en skudsmaalsbog. Det var en lill fortrykt bog, hvori mange forskellige attester kunne indføres.\nLoven krævede, at alle der søgte arbejde uden for deres fødesogn, skulle have en skudsmålsbog. En person, dermistede sin skudsmålsbog, kunne derfor straffes for det. Under en ansættelse blev skudsmålsbogen opbevaret af husbonden. Dermed var det umuligt for den ansatte at forlade pladsen i utide.\nI 1867 blev det forbudt for husbonden at skrive andet end tjenestetidens varighed i skudsmålsboen. Ordningen med Skusmålsbøger blev ophævet i 1921. Samtidig blev husbondens revselsret ophævet.